pythainlp/thai-wiki-dataset-v4 huggingface dataset:
แดนซ์ยัวร์แฟตออฟ เต้น..เปลี่ยนชีวิต ซีซั่นที่ 1

แดนซ์ยัวร์แฟตออฟ เต้น..เปลี่ยนชีวิต ซีซั่นที่ 1 เป็นรายการประกวดความสามารถในเรื่องการเรียลลิตีโชว์เต้นของคนที่มีน้ำหนักมาก โดยจะมีการเปิดรับสมัครและคัดเลือกเหลือ 12 คนสุดท้ายมาแข่งขันกัน ออกอากาศทุกวันเสาร์ เวลา 17.45 น. ทางสถานีวิทยุโทรทัศน์ไทยทีวีสีช่อง 3 โดยเริ่มออกอากาศวันแรกในวันที่ 2 กุมภาพันธ์ พ.ศ. 2556 จนถึง 20 เมษายน พ.ศ. 2556
 #เปลี่ยนทาง แสดงถึงผู้เข้าแข่งขันที่ได้คะแนนเยอะที่สุด
 #เปลี่ยนทาง แสดงถึงผู้เข้าแข่งขันที่ไม่ได้ไปต่อ
 #เปลี่ยนทาง แสดงถึงผู้เข้าแข่งขันที่ผ่านเข้ารอบคนสุดท้าย
 #เปลี่ยนทาง แสดงถึงผู้ชนะของรายการ
 #เปลี่ยนทาง แสดงถึงรองชนะเลิศของรายการ
 #เปลี่ยนทาง แสดงถึงผู้เข้าแข่งขันหญิง
 #เปลี่ยนทาง แสดงถึงผู้เข้าแข่งขันชาย
สัปดาห์การแข่งขัน.
สัปดาห์ที่ 1.
ในสัปดาห์ที่ 1 (2 กุมภาพันธ์ พ.ศ. 2556) เป็นการแข่งขันในหัวข้อ "ท่าฮิตติดลมบน" มีรายละเอียดดังนี้
 #เปลี่ยนทาง แสดงถึงผู้เข้าแข่งขันที่ได้คะแนนเยอะที่สุด
หมายเหตุ: ในสัปดาห์นี้ไม่มีผู้เข้าประกวดคนไหนไม่ได้ไปต่อ
สัปดาห์ที่ 2.
ในสัปดาห์ที่ 2 (9 กุมภาพันธ์ พ.ศ. 2556) เป็นการแข่งขันในหัวข้อ "สามช่าพาเพลิน" มีรายละเอียดดังนี้
 #เปลี่ยนทาง แสดงถึงผู้เข้าแข่งขันที่ได้คะแนนเยอะที่สุด
 #เปลี่ยนทาง แสดงถึงผู้เข้าแข่งขันที่ไม่ได้ไปต่อ
สัปดาห์ที่ 3.
ในสัปดาห์ที่ 3 (16 กุมภาพันธ์ พ.ศ. 2556) เป็นการแข่งขันในหัวข้อ "ดาวเต้นจรัสฟ้า" มีรายละเอียดดังนี้
 #เปลี่ยนทาง แสดงถึงผู้เข้าแข่งขันที่ได้คะแนนเยอะที่สุด
 #เปลี่ยนทาง แสดงถึงผู้เข้าแข่งขันที่ไม่ได้ไปต่อ
สัปดาห์ที่ 4.
ในสัปดาห์ที่ 4 (23 กุมภาพันธ์ พ.ศ. 2556) เป็นการแข่งขันในหัวข้อ "จิ๊กโก๋มิลเลอร์มอล" มีรายละเอียดดังนี้
 #เปลี่ยนทาง แสดงถึงผู้เข้าแข่งขันที่ได้คะแนนเยอะที่สุด
 #เปลี่ยนทาง แสดงถึงผู้เข้าแข่งขันที่ไม่ได้ไปต่อ
สัปดาห์ที่ 5.
ในสัปดาห์ที่ 5 (2 มีนาคม พ.ศ. 2556) เป็นการแข่งขันในหัวข้อ "ซารางเฮแดนซ์" มีรายละเอียดดังนี้
 #เปลี่ยนทาง แสดงถึงผู้เข้าแข่งขันที่ได้คะแนนเยอะที่สุด
 #เปลี่ยนทาง แสดงถึงผู้เข้าแข่งขันที่ไม่ได้ไปต่อ
สัปดาห์ที่ 6.
ในสัปดาห์ที่ 6 (9 มีนาคม พ.ศ. 2556) เป็นการแข่งขันในหัวข้อ "สวย เก๋ เท่ห์ ยั่ว" มีรายละเอียดดังนี้
 #เปลี่ยนทาง แสดงถึงผู้เข้าแข่งขันที่ได้คะแนนเยอะที่สุด
 #เปลี่ยนทาง แสดงถึงผู้เข้าแข่งขันที่ไม่ได้ไปต่อ
สัปดาห์ที่ 7.
ในสัปดาห์ที่ 7 (16 มีนาคม พ.ศ. 2556) เป็นการแข่งขันในหัวข้อ "32+1 Dance With Prop" มีรายละเอียดดังนี้
 #เปลี่ยนทาง แสดงถึงผู้เข้าแข่งขันที่ได้คะแนนเยอะที่สุด
 #เปลี่ยนทาง แสดงถึงผู้เข้าแข่งขันที่ไม่ได้ไปต่อ
สัปดาห์ที่ 8.
ในสัปดาห์ที่ 8 (23 มีนาคม พ.ศ. 2556) เป็นการแข่งขันในหัวข้อ "World Wild Dance" มีรายละเอียดดังนี้
 #เปลี่ยนทาง แสดงถึงผู้เข้าแข่งขันที่ได้คะแนนเยอะที่สุด
 #เปลี่ยนทาง แสดงถึงผู้เข้าแข่งขันที่ไม่ได้ไปต่อ
สัปดาห์ที่ 9.
ในสัปดาห์ที่ 9 (30 มีนาคม พ.ศ. 2556) เป็นการแข่งขันในหัวข้อ "เพลงลูกทุ่ง" มีรายละเอียดดังนี้
 #เปลี่ยนทาง แสดงถึงผู้เข้าแข่งขันที่ได้คะแนนเยอะที่สุด
 #เปลี่ยนทาง แสดงถึงผู้เข้าแข่งขันที่ไม่ได้ไปต่อ
สัปดาห์ที่ 10.
ในสัปดาห์ที่ 10 (13 เมษายน พ.ศ. 2556) เป็นการแข่งขันในหัวข้อ "ท้าดวล ประชันเต้น" มีรายละเอียดดังนี้
 #เปลี่ยนทาง แสดงถึงผู้เข้าแข่งขันที่ได้คะแนนเยอะที่สุด
 #เปลี่ยนทาง แสดงถึงผู้เข้าแข่งขันที่ไม่ได้ไปต่อ
สัปดาห์สุดท้าย.
ในสัปดาห์สุดท้าย (20 เมษายน พ.ศ. 2556)เป็นการแข่งขันรอบชิงชนะเลิศ มีรายละเอียดดังนี้
 #เปลี่ยนทาง แสดงถึงผู้ชนะของรายการ
 #เปลี่ยนทาง แสดงถึงผู้เข้าแข่งขันที่ลดน้ำหนักได้มากที่สุดในแต่ละสัปดาห์
 #เปลี่ยนทาง แสดงถึงผู้เข้าแข่งขันที่ลดน้ำหนักได้น้อยที่สุดในแต่ละสัปดาห์
รีดสวิตช์

รีดสวิตช์ หรือ สวิตช์แม่เหล็ก  คือสวิตช์ที่ใช้เปิดปิดวงจรไฟฟ้าตามสนามแม่เหล็ก
ตัวรีดสวิตช์จะเป็นหลอดแก้วผนึกกันอากาศ มีขั้วไฟฟ้าเข้าที่ปลายสองด้าน ด้านในต่อกับก้านหน้าสัมผัสขนาดเล็กที่ทำจากโลหะสารแม่เหล็ก เมื่อมีสนามแม่เหล็กในบริเวณ หน้าสัมผัสจะลู่ไปตามแนวสนามจนสัมผัสกันทำให้ไฟฟ้าไหลผ่านได้ครบวงจร เมื่อสนามแม่เหล็กหมดไป หน้าสัมผัสก็จะดีดกลับที่เดิมทำให้วงจรไฟฟ้าขาดออกจากกัน
เซกเมนต์วงกลม

ในวิชาเรขาคณิต, เซกเมนต์วงกลม (สัญลักษณ์ ⌓) เป็นพื้นที่ของวงกลมที่กำหนดไว้อย่างเป็นทางการว่าเป็นพื้นที่ที่ถูก นำเข้า จากส่วนที่เหลือของวงกลมโดยเส้นตรงที่ตัดวงกลม (sacant) หรือคอร์ด (cod)
สูตร.
ให้ R เป็นรัศมีของวงกลม, θ คือมุมที่จุดศูนย์กลางในหน่วยเรเดียน, α คือ มุมที่จุดศูนย์กลางในหน่วยองศา, C คือ ความยาวคอร์ด, s คือ ความยาวส่วนโค้ง, h คือ ความสูงของเซกเมนต์, และ d คือ ความสูงของส่วนที่เป็นรูปสามเหลี่ยม
พื้นที่.
พื้นที่ของเซกเมนต์วงกลมจะเท่ากับพื้นที่เซกเตอร์วงกลมลบด้วยพื้นที่จากส่วนที่เป็นรูปสามเหลี่ยม
<math>A = \frac{R^2}{2} \cdot {\theta} - \frac {R^2 \sin \theta}{2} = \frac{R^2}{2} \left({\theta} - \sin\theta \right) = \frac{R^2}{2} \left(\frac {\alpha\pi}{180} - \sin \frac{\alpha\pi}{180}\right)</math>
ลัมโบร์กีนี กัลลาร์โด

ลัมโบร์กีนี กัลลาร์โด (อ่านว่า "กัลญาร์โด") เป็นรถยนต์นั่งสมรรถนะสูง เครื่องยนตร์กลางลำท้าย ขับเคลื่อนทุกล้อ (M4)/ขับเคลื่อนสองล้อท้าย (RMR) 2 ประตู 2 ที่นั่ง ผลิตโดยบริษัท ลัมโบร์กีนีจากอิตาลี ตั้งแต่ปี ค.ศ. 2003 จนถึงปัจจุบัน กัลลาร์โด กลายเป็นรุ่นที่มียอดจำหน่ายดีที่สุดของลัมโบร์กีนี ด้วยยอดการผลิตทั้งหมดตลอดจนจบสายการผลิตคือ 14,022 คัน โดยชื่อ "กัลลาร์โด" มาจากชื่อ กระทิงที่มีชื่อเสียงจากกีฬาต่อสู้กระทิงของสเปน เครื่องยนต์ V10 ของกัลลาร์โด ได้กลายเป็นเครื่องยนต์ที่ใช้คู่กับรถรุ่นนี้มาโดยตลอด จนได้นำไปสู่การพัฒนาต่อยอดเป็น เครื่องยนต์ V12 สำหรับรุ่นต่อๆไป โดยรุ่นแรกคือ ลัมโบร์กีนี มูร์เซียลาโก และ ลัมโบร์กีนี อะเวนตาโดร์
ปัจจุบัน ลัมโบร์กีนี กัลลาร์โด ถือเป็นชื่อสายการผลิตที่ยาวนานที่สุดของลัมโบร์กีนี โดยสถิติก่อนหน้านี้คือรุ่นแจลปา (Lamborghini Jalpa) ซึ่งยกเลิกการผลิตไปในปี ค.ศ. 1988 และในปี ค.ศ. 2013 ทางบริษัทลัมโบร์กีนี ก็ได้ออกมาประกาศ ยกเลิกการผลิตกัลลาร์โดรุ่นนี้แล้ว และถูกแแทนที่ด้วยรุ่น ฮูราแคน (Huracan)
ดูวอตยูวอนต์ (เพลงเลดีกากา)

"ดูวอตยูวอนต์"  เป็นเพลงของนักร้องอเมริกา เลดีกากา ที่ได้ศิลปินมาร่วมร้อง อาร์ เคลลี่ ซึ่งเป็นซิงเกิ้ลที่ 2 ของเลดีกากา เป็นหนึ่งในเพลงของสตูดิโออัลบั้มที่สามของกาก้า ที่มีชื่อว่า อาร์ตป็อป (2013) อยู่ลำดับที่เจ็ดของอัลบั้ม เขียนและแต่งโดย เลดีกากา, พอล ดีเจ ไวท์แชโด้ แบลร์, อาร์ เคลลี่, มาร์ตินและวิลเลี่ยม เพลงนี้ถูกเผยแพร่ออกมาในรูปแบบเพลงประกอบโฆษณาหูฟังของ ดร.เดร เมื่อวันที่ 17 ตุลาคม 2013 ที่ตัดเพียงส่วนหนึ่งเท่านั้น และต่อมาก็ถูกขายในรูปแบบดิจิตอลดาวน์โหลดผ่านทางไอทูนส์ และ เว็ปไซต์อแมซอน เมื่อวันที่ 27 ตุลาคม 2013 
เมื่อ 2 ปีก่อน แบลร์ได้นำเสนอเพลง"' Do What U Wnat"' แก่กาก้า และพัฒนาเพลงนี้มาตลอดจนถูกเพิ่มลงในอัลบั้มอาร์ตป็อป โดยเพิ่มเสียงร้องของเคลลี่ลงไปด้วย ดนตรีเป็นแนว อาร์แอนด์บี และ ซินธ์ป็อปได้กลิ่นอายของยุค 80's ซึ่งเป็นแรงบันดาลใจให้แต่งเพลงนี้ เสียงร้องของกาก้าถูกนำไปเปรียบเทียบกับ ติน่า เทอร์เนอร์ และ คริสตินา อาร์กีเลร่า
ประวัติและการบันทึก.
เพลงนี้ถูกแต่โดยกาก้า และดีเจ ไวทแชโด้ ร่วมร้องด้วย อาร์ แคลลี่ 
เดิมทีเพลง "'Do What U Want"' เป็นเพียงเพลงโปรโมทอัลบั้มอาร์ตป็อปของกาก้าเท่านั้น ซึ่งก่อนหน้านี้กาก้าได้ประกาศอย่างเป็นทางการไปแล้วว่า ซิงเกิ้ลที่สองของเธอ มีชื่อว่าเพลง"'วีนัส"' แต่เนื่องจากเพลงนี้เมื่อถูกปล่อยให้จำหน่ายเพียงวันแรกในไอทูนส์ ก็ขึ้นอันดับ 1 บนไอทูนส์ใน 3 ประเทศที่ให้จำหน่าย คือ แม็กซิโก, อเมริกา, แคนาดา ต่อมาก็ถูกขายทั่วโลก ก็ขึ้นอันดับ 1 ในหลายประเทศทั่วโลกรวมทั้งหมด 84 ประเทศ รวมถึงประเทศไทยด้วย ซึ่งเพลงนี้ถือเป็นเพลงที่ขึ้นชาร์ตอันดับ 1 ได้เร็วที่สุดในปี 2013 แซงหน้าเพลง รอยัล ของลอร์ด และ รอร์ ของเคที่ เพอร์รี่ อย่างสวยงาม ซึ่งเพลงนี้ ขึ้นอันดับ 1 ได้หลายประเทศ และเร็วกว่าเพลงรอร์ ของเคที่ เพอร์รี่ ที่ครองอันดับ 1 มาหลายสัปดาห์เสียอีก เมื่อต้นสังกัดเห็นถึงความสำเร็จและความนิยมของเพลง กาก้าจึงตัดสินใจเปลี่ยนเพลงนี้เป็นซิงเกิ้ลที่สอง ของอัลบั้มอย่างเป็นทางการของกาก้า ต่อจากเพลง แอพพลอส ซึ่งทำให้เพลงวีนัส เดิมที่จะเป็นซิงเกิ้ลสองถูกถอดเป็นเพียงเพลงโปรโมทอัลบั้มเท่านั้น ซึ่งทำให้เรานึกถึงเพลง "'ดิเอจออฟกลอรี่"' ของกาก้าจากสตูดิโออัลบั้มที่สอง บอร์นดิสเวย์ ที่เดิมทีเพลงนี้ก็เป็นเพลงโปรโมอัลบั้มคู่กับเพลง แฮร์ แต่เนื่องจากความนิยมและกระแสที่นำไปเปิดบนวิทยุหลายครั้งทางต้นสังกัดจึงตัดเป็นซิงเกิ้ลที่สาม ต่อจากเพลงจูดาส นั้นเอง
ชาร์ต.
<templatestyles src="Col-begin/styles.css"/>
สายสีน้ำเงิน (องค์การขนส่งมวลชนมหานครแอตแลนตา)

รถไฟใต้ดินแอตแลนตา สายสีน้ำเงิน เป็นเส้นทางรถไฟฟ้าในมหานครแอตแลนตา สถานีปลายทางคือ สถานีฮามิลตัน อี. โฮล์มส์ และสถานีอินเดียนครีก ซึ่งแต่เดิมถูกเรียกว่า สายตะวันออก-ตะวันตก จนถึงเดือนตุลาคม ค.ศ. 2009 ที่มีการกำหนดให้ใช้สีน้ำเงินเป็นสีประจำเส้นทาง
คนพลังภูผาหิน

คนพลังภูผาหิน  เบนจามิน จาคอบ "เบน" กริมม์ หรือ เบ็น กริมม์  เป็นตัวละครการ์ตูนซูเปอร์ฮีโรที่ปรากฏในหนังสือการ์ตูนของมาร์เวลคอมิกส์ เป็นหนึ่งในสมาชิกแฟนแทสติกโฟร์ สร้างสรรค์โดยนักเขียน สแตน ลี และจิตรกร แจ็ค เคอร์บี ปรากฏตัวครั้งแรกในหนังสือการ์ตูนเดอะแฟนแทสติกโฟร์ ฉบับที่ 1 (พฤศจิกายน 1961)
เขาโตมาในครอบครัวที่เป็นอันธพาลข้างถนน และเคยรับช่วงต่อเป็นหัวหน้าอยู่ในช่วงวัยรุ่น กระทั่งลุงของเขาได้พาเข้าศึกษาจนได้พบกับรี้ด ริชาร์ด จอห์นนี่ สตอร์ม และซู สตรอมที่ต่อมากลายเป็นเพื่อนสนิทและครอบครัวของเขา 
ในตัวละครทิง ถูกนำไปสร้างเป็นภาพยนตร์ที่รับบทโดย ไมเคิล คริคลิส ในปี 2005 สี่พลังคนกายสิทธิ์ และปี 2007 และ เจมี เบลล์ ในปี 2015 แฟนทาสติกโฟร์ และ อีบอน มอสส์-บาครัค ในปี 2025
พัก ชัน-ย็อล

พัก ชัน-ย็อล (เกิด 27 พฤศจิกายน ค.ศ. 1992) รู้จักกันดีในชื่อเดียวกันว่า ชันย็อล เป็นแร็ปเปอร์ นักร้อง นักแต่งเพลง นักแสดง นายแบบชาวเกาหลีใต้ เขาเดบิวต์ในปี 2012 ในฐานะสมาชิกของบอยแบนด์สัญชาติเกาหลีใต้-จีน เอ็กโซ นอกจากกิจกรรมของวงแล้วชันย็อลยังแสดงละครโทรทัศน์และภาพยนตร์หลายเรื่อง เช่น So I Married Anti-fan (2016) และ Secret Queen Makers (2018)
ประวัติ.
พัก ชัน-ย็อล เกิดในโซล ประเทศเกาหลีใต้ ชันย็อลมีพี่สาวอยู่หนึ่งคน ปัจจุบันพี่สาวของชันย็อลทำงานเป็นผู้ประกาศข่าวฝึกหัดอยู่ ในปี 2551 ชันย็อลได้ไปรับการคัดเลือกการประกวดของเอสเอ็มและชันย็อลใช้เวลาประมาณ 4 ปีในการฝึกฝน ก่อนจะเป็นนักร้องชันย็อลเคยร่วมแสดงมิวสิกวิดีโอเพลง Genie (รุ่นภาษาญี่ปุ่น) ของเกิลส์เจเนอเรชัน ตำแหน่งในวง คือ ร้อง แร็ป เต้น
ผลงานเพลง.
เพลง.
 หมายเหตุ
ผลงานการแต่งเพลง.
เครดิตทั้งหมดดัดแปลงมาจาก Korea Music Copyright Association เว้นแต่จะระบุไว้เป็นอย่างอื่น
สายสีเขียว (องค์การขนส่งมวลชนมหานครแอตแลนตา)

รถไฟใต้ดินแอตแลนตา สายสีเขียว เป็นเส้นทางรถไฟฟ้าในมหานครแอตแลนตา สถานีปลายทางคือ สถานีแบงก์เฮด และสถานีเอดจ์วูด/แคนดเลอร์ปาร์ค แต่เดิมถูกเรียกว่า สายปรอกเตอร์ครีก จนถึงเดือนตุลาคม ค.ศ. 2009 ได้กำหนดให้สีเขียวเป็นสีประจำเส้นทาง แนวเส้นทางส่วนใหญ่จะวิ่งขนานกับสายสีน้ำเงิน
สายสีน้ำเงิน (องค์การขนส่งอ่าวแมสซาชูเซตส์)

รถไฟใต้ดินบอสตัน สายสีน้ำเงิน เป็นเส้นทางรถไฟใต้ดินของการคมนาคมอ่าวแมสซาชูเซตส์ วิ่งจากสถานีวันเดอร์แลนด์ ไปยังสถานีบาวโดอิน และเป็นเส้นทางเดียวที่เชื่อมต่อกับ ท่าอากาศยานนานาชาติโลแกน นอกจากนี้ยังเชื่อมต่อกับรถไฟฟ้าสายอื่น ๆ เช่น สายสีส้ม กับสายสีเขียว และรถโดยสารประจำทางบอสตัน สายสีเงิน
นอร์มาจีน (วงดนตรี)

นอร์มาจีน  เป็นวงอเมริกันแนวเมทัลคอร์ จากเมืองดักลาสวิลล์ รัฐจอร์เจีย ก่อตั้งวงในปี ค.ศ. 1997 มีการเปลี่ยนแปลงสมาชิกหลายครั้ง หลายหน วงดั้งเดิมก่อตั้งโดยมือกีตาร์ คริส เดย์ จนถึงปัจจุบันวงมีผลงานสตูดิโออัลบั้ม 6 ชุด และได้รับการเสนอชื่อเข้าชิงรางวัลแกรมมี่ในปี ค.ศ. 2006 สาขาหีบห่องานดนตรียอดเยี่ยม จากชุด "O God, the Aftermath" ชื่อของวงมาจากชื่อจริงของนักแสดง มาริลีน มอนโร
สายสีเขียว (องค์การขนส่งอ่าวแมสซาชูเซตส์)

รถไฟใต้ดินบอสตัน สายสีเขียว เป็นเส้นทางรถไฟฟ้ารางเบาในระบบการคมนาคมอ่าวแมสซาชูเซตส์ นครบอสตัน รัฐแมสซาชูเซตส์ สหรัฐอเมริกา เป็นเส้นทางที่เก่าแก่ที่สุด รู้จักกันในชื่อ "เดอะที" ทางวิ่งส่วนใหญ่เป็นทางใต้ดินและเสมอระดับ ผู้โดยสาร 221,900 คนต่อวัน ได้ใช้สีเขียวประจำเส้นทางในปี ค.ศ. 1967 และมีสายย่อยอีก 4 สาย ได้แก่ สายย่อย B, C, D และ E
เมอร์เซเดส-เบนซ์ เอสแอลเค-คลาส

เมอร์เซเดส-เบนซ์ เอสแอลเค-คลาส  เป็นรถยนต์นั่งสมรรถนะสูง แบบโรดสเตอร์เปิดประทุน เครื่องยนตร์หน้าลำ ขับเคลื่อนสองล้อท้าย (FR) ผลิตโดยบริษัทสัญชาติเยอรมนี เมอร์เซเดส-เบนซ์ ตั้งแต่ปี ค.ศ. 1996 จนถึง 2019 มีโฉมทั้ง 3 โฉม ได้แก่ R170 ในปี ค.ศ. 1996 R171 ในปี ค.ศ. 2004 และ R172 ในปี ค.ศ. 2011 
ในปี ค.ศ. 1994 บริษัทเมอร์เซเดส-เบนซ์ได้มีความคิดที่จะสร้างรถสไตล์โรดสเตอร์ ซึ่งในขณะนั้นก็ได้มีรถเปิดประทุนหลังคาผ้าใบและหลังคาแข็งมาก่อนหน้าแล้ว ไม่ว่าจะเป็น Peugeot 206cc, Lexus SC, Pontiac G6 และ Chrysler Sebring จนนำไปพัฒนาสู่การต่อยอด ในรูปแบบคอนเซปต์คาร์ และเผยแพร่ครั้งแรก ที่งานปารีสมอเตอร์โชว์ ปี ค.ศ. 1994 ใช้ชื่อว่า "SLK II concept" และในอีก 2 ปีต่อมา ก็ได้มีการผลิตขายในยุโรป และในปี ค.ศ. 1997 เริ่มจำหน่ายในสหรัฐ เอสแอลเค มีโรงงานผลิตอยู่ที่เมืองเบรเมิน ประเทศเยอรมนี 
คำว่า "SLK" เป็นคำย่อของค่ายที่ต้องการตอบโจทย์ความเป็นโรดสเตอร์ ได้แก่ S - Sportlich (มีความเป็นสปอร์ต) L - Leicht (เบา) และ K - Kurz (สั้น)
สำหรับโฉมปี 2017 (ช่วงปลาย ค.ศ. 2016) ได้ออกจำหน่ายในโฉมที่ 3 R172 ที่ปรับแต่ง (facelift) และเปลี่ยนไปใช้ชื่อใหม่แทนว่า เมอร์เซเดส-เบนซ์ เอสแอลซี-คลาส โดยคำย่อ "SL" นั้นคือ Sportlich Leicht (ในภาษาเยอรมันแปลว่า "สปอร์ต เบา") ซึ่งต้องการอ้างอิงถึงรุ่น เอสแอล-คลาส และเช่นเดียวกันตัว "C" ใหม่นี้อ้างอิงถึง ซี-คลาส
R170 (ค.ศ. 1996–2004).
ผลิตมาตั้งแต่ปี ค.ศ. 1996-2004 นับเป็นโฉมแรกและรุ่นแรกของคลาส เอสแอลเค นอกจากนี้ยังเป็นรถคันแรกของเมอร์เซเดส-เบนซ์ ที่เป็นรถเปิดประทุนหลังคาแข็ง หรือในภาษาอังกฤษเรียกว่า "Hard top" โดยใช้รหัสว่า R170 ประกอบด้วยรุ่นย่อยดังนี้
R171 (ค.ศ. 2004–2011).
อาร์171 คือโฉมที่ 2 ของคลาสเอสแอลเค เปิดตัวครั้งแรกในงานเจนีวามอเตอร์โชว์ ครั้งที่ 74 ปี ค.ศ. 2004 มาพร้อมกับรูปทรงใหม่ที่แตกต่างจากเดิมอย่างเห็นได้ชัด ตัวถังที่เบากว่า และได้มีการยกระดับรถคันนี้ให้เป็นคลาสของรถหรูสไตล์โรดสเตอร์ อาร์171 ได้ผลิตมาตั้งแต่ปี ค.ศ. 2004 และยุติการผลิตลงในปี ค.ศ. 2011 นำไปสู่การเปิดตัวเอสแอลเค ตัวใหม่โดยใช้รหัสว่า อาร์172
ในปี ค.ศ. 2005 เอสแอลเค อาร์171 ก็ได้รับการจัดอันดับให้เป็นรถที่ดีที่สุด ประเภทโรสเตอร์ ของนิตยสาร Car and Driver Ten Best และได้ชนะรางวัล รถเปิดประทุนหน้าใหม่ที่ดีที่แห่งปี ของนิตยสาร Canadian Car of the Year 
รุ่นต่างๆ ของ อาร์171 ได้แก่
R172 (ค.ศ. 2011–2020).
อาร์172 คือรุ่นที่ 3 ของคลาส เอสแอลเค ได้เปิดเผยครั้งแรกที่งาน เจนีวา มอเตอร์ โชว์ ปี ค.ศ. 2011 มาพร้อมกับทรงใหม่ รวมถึงอุปกรณ์อำนวยความสะดวกภายชนิดใหม่ อย่าง "Magic Sky Control"
รุ่นต่างๆ ของ อาร์172 ได้แก่
ในปี 2019 นี้ เปิดตัว Mercedes-Benz SLC Final Edition เพื่อระลึกถึงบรรพบุรุษ SLK รุ่นแรก
Mercedes-Benz SLC Final Edition ถือกำเนิดขึ้นเพื่อระลึกถึงบรรพบุรุษอย่าง SLK (ชื่อดั้งเดิมของ SLC) ที่ผู้คนจดจำในสีเหลืองสดใด เป็นเหตุให้สีนี้กลับมาปรากฏอีกครั้งในทายาทรุ่นล่าสุด เพิ่มเติมด้วยการตกแต่งพิเศษทั้งภายนอก และ ภายในห้องโดยสาร ทั้งนี้ รุ่นดังกล่าวไม่ได้จำกัดไว้เพียงสีเดียว เพราะยังมีอีกหลายทางเลือก
Mercedes-Benz SLC Final Edition พร้อมเปิดรับจองในวันที่ 22 กุมภาพันธ์ และมีกำหนดส่งมอบในเดือนมีนาคม
สายสีส้ม (องค์การขนส่งอ่าวแมสซาชูเซตส์)

รถไฟใต้ดินบอสตัน สายสีส้ม เป็นเส้นทางรถไฟฟ้าในระบบการคมนาคมอ่าวแมสซาชูเซตส์ นครบอสตัน รัฐแมสซาชูเซตส์ เป็นเส้นทางที่มีการเชื่อมต่อกับเส้นทางอื่น ๆ มากมาย ได้แก่ รถไฟชานเมืองบอสตัน, รถไฟใต้ดินบอสตัน สายสีเขียว, รถไฟใต้ดินบอสตัน สายสีน้ำเงิน, รถไฟใต้ดินบอสตัน สายสีแดง และ รถโดยสารประจำทางบอสตัน สายสีเงิน
สายสีแดง (องค์การขนส่งอ่าวแมสซาชูเซตส์)

รถไฟใต้ดินบอสตัน สายสีแดง เป็นเส้นทางรถไฟฟ้าในระบบการคมนาคมอ่าวแมสซาชูเซตส์ บอสตัน รัฐแมสซาชูเซตส์ เชื่อมต่อกับ รถไฟชานเมืองบอสตัน รถไฟใต้ดินบอสตัน สายสีเขียว รถไฟใต้ดินบอสตัน สายสีส้ม และรถโดยสารประจำทางบอสตัน สายสีเงิน เป็นเพียงเส้นทางเดียวที่ผ่านมหาวิทยาลัยฮาร์วาร์ด
สาธารณรัฐสังคมนิยมโซเวียตเอสโตเนีย

สาธารณรัฐสังคมนิยมโซเวียตเอสโตเนีย (ย่อ:) เป็นหนึ่งในสาธารณรัฐสิบห้าแห่งที่ประกอบกันเป็นสหภาพโซเวียตโดยได้รับการบริหารจากรัฐบาลกลางของสหภาพ ในขั้นแรก สาธารณรัฐสังคมนิยมโซเวียตเอสโตเนียถูกจัดตั้งขึ้นในดินแดนของสาธารณรัฐเอสโตเนียเมื่อวันที่ 21 กรกฎาคม ค.ศ. 1940 หลังการรุกรานของกองทัพโซเวียตเมื่อวันที่ 17 มิถุนายน ค.ศ. 1940 และหลังการจัดตั้งรัฐบาลหุ่นเชิดชุดหนึ่ง ซึ่งมีสหภาพโซเวียตหนุนหลังและประกาศให้เอสโตเนียเป็นรัฐโซเวียต ต่อมาสาธารณรัฐสังคมนิยมโซเวียตเอสโตเนียถูกผนวกเข้ากับสหภาพโซเวียตในวันที่ 9 สิงหาคม ค.ศ. 1940 ดินแดนแห่งนี้ยังถูกเยอรมนีนาซีเข้ายึดครองระหว่างปี ค.ศ. 1941–1944 อีกด้วย
หลายประเทศ ไม่ยอมรับว่าการผนวกเอสโตเนียเป็นการกระทำที่ชอบด้วยกฎหมาย โดยบางประเทศรับรองรัฐบาลโซเวียตของเอสโตเนียเฉพาะในทางพฤตินัยเท่านั้น และบางประเทศก็ไม่รับรองเลย นอกจากนี้ บางประเทศก็ยังคงรับรองคณะทูตและกงสุลเอสโตเนียซึ่งปฏิบัติหน้าที่ในนามของอดีตรัฐบาลเอสโตเนียต่อไป นโยบายการไม่รับรองดังกล่าวก่อให้เกิดหลักความต่อเนื่องทางกฎหมายซึ่งยืนหยัดว่า ในทางนิตินัย เอสโตเนียยังคงเป็นรัฐเอกราชที่ถูกยึดครองระหว่างปี ค.ศ. 1940–1991
เอสโตเนียเป็นสาธารณรัฐแรกในเขตอิทธิพลโซเวียตที่ประกาศอำนาจอธิปไตยแห่งรัฐจากรัฐบาลกลางที่กรุงมอสโกเมื่อวันที่ 16 พฤศจิกายน ค.ศ. 1988 ต่อมาเมื่อวันที่ 30 มีนาคม ค.ศ. 1990 สาธารณรัฐสังคมนิยมโซเวียตเอสโตเนียได้ประกาศว่าเอสโตเนียถูกยึดครองมาตั้งแต่ ค.ศ. 1940 และประกาศช่วงเปลี่ยนผ่านสู่การมีเอกราชอย่างสมบูรณ์ สาธารณรัฐสังคมนิยมโซเวียตเอสโตเนียถูกเปลี่ยนชื่อเป็น สาธารณรัฐเอสโตเนีย ในวันที่ 8 พฤษภาคม ค.ศ. 1990 จากนั้นเอกราชของสาธารณรัฐเอสโตเนียก็ได้รับการสถาปนาขึ้นอีกครั้งในวันที่ 20 สิงหาคม ค.ศ. 1991 และสหภาพโซเวียตเองก็รับรองว่าเอสโตเนียเป็นรัฐเอกราชในวันที่ 6 กันยายน ปีเดียวกัน
กิตติคุณ ศรีอุทธวงศ์

พันจ่าอากาศเอก กิตติคุณ ศรีอุทธวงศ์ (เกิด 10 มกราคม พ.ศ. 2529) ชื่อเล่น แขก เป็นนักกีฬาวอลเลย์บอลชายทีมชาติไทย ซึ่งทำหน้าที่เป็นกัปตันทีมวอลเลย์บอลชายทีมชาติไทยเป็นหัวหน้าผู้ฝึกสอนสโมสรไดมอนด์ฟู้ด ไฟน์เชฟและทีมวอลเลย์บอลหญิงทีมชาติไทย ในการแข่งขันวอลเลย์บอลหญิงเนชันส์ลีก 2021 ที่เมืองรีมีนี ประเทศอิตาลี
ประวัติ.
กิตติคุณเกิดที่จังหวัดสระแก้ว (ขณะนั้นยังเป็นส่วนหนึ่งของจังหวัดปราจีนบุรี) เป็นบุตรของย่อน จันนารี (บิดา) เข้ารับการศึกษาระดับประถมศึกษาที่โรงเรียนสุภวิทย์ ระดับมัธยมศึกษาที่โรงเรียนวังน้ำเย็นวิทยาคม แล้วสอบเข้าโรงเรียนจ่าอากาศ (เหล่าสารวัตรทหาร) สำเร็จการศึกษาระดับปริญญาตรี สาขาบริหารธุรกิจ มหาวิทยาลัยราชภัฏพระนคร และระดับปริญญาโท สาขาบริหารธุรกิจ จากมหาวิทยาลัยศรีปทุม
กิตติคุณเริ่มเล่นวอลเลย์บอลครั้งแรกขณะกำลังศึกษาอยู่ชั้นประถมศึกษาปีที่ 3 และเป็นนักกีฬาวอลเลย์บอลประจำโรงเรียนเมื่อเข้าศึกษาชั้นมัธยมศึกษาตอนปลายและเดินสายแข่งขันในรายการต่าง ๆ จนติดในชุดยุวชนทีมชาติไทย จนเข้าสู่ระดับสโมสร และติดทีมชาติชุดใหญ่ ตามลำดับ
พ.อ.อ.กิตติคุณ ศรีอุทธวงศ์ สมรสกับ ร.ต.หญิงอาทิตยา ศรีอุทธวงศ์ เมื่อวันที่ 27 ตุลาตม พ.ศ. 2562
เฮมล็อก

เฮมล็อก (Hemlock; ชื่อวิทยาศาสตร์: "Conium maculatum" เป็นพืชในวงศ์ Apiaceae ต้นสูงได้ถึง 2.5 เมตร ส่วนโคนของกิ่งก้านมักมีจุดสีแดง ใบประกอบแบบขนนก ดอกสีขาว พบในยุโรปตอนกลางจนถึงฟินแลนด์ เทือกเขาอัลไต และแอฟริกาเหนือ น้ำยางมีกลิ่นเหม็นคล้ายปัสสาวะหนู มีสารอัลคาลอยด์ที่เป็นพิษต่อระบบประสาทส่วนกลาง ทำให้ระบบการหายใจล้มเหลว ยาพิษจากพืชชนิดนี้เป็นยาพิษที่โสกราตีสดื่ม หลังจากถูกศาลพิพากษาให้ประหารชีวิต
เมอร์เซเดส-เบนซ์ เอสแอลเอส เอเอ็มจี

เมอร์เซเดส-เบนซ์ เอสแอลเอส เอเอ็มจี  เป็นรถยนต์นั่งประเภทหรูหราสมรรถนะสูง เครื่องยนตร์หน้าลำ ขับเคลื่อนสองล้อท้าย (FMR)/ขับเคลื่อนทุกล้อ (FM4) 2 ประตู 2 ที่นั่ง พัฒนาโดย เมอร์เซเดส-เอเอ็มจี บริษัททำเครื่องยนต์พิเศษของ เมอร์เซเดส-เบนซ์ ทำให้เอสแอลเอส-เอเอ็มจี กลายเป็นรถคันแรกที่ออกแบบและสร้างทั้งหมดโดยค่ายเมอร์เซเดส-เอเอ็มจี จึงทำให้ใช้ชื่ออย่างเป็นทางการว่า "Mercedes-Benz SLS AMG" แทนการใช้คำว่า Class ที่ใช้กับทุกๆ รุ่น ของเมอร์เซเดส-เบนซ์ รถได้รับการออกแบบไว้เมื่อปี ค.ศ. 2007 โดย มาร์ก เฟเธอร์สตัน (Mark Fetherston)
ด้วยลักษณะประตูพิเศษที่เรียกว่า "ประตูปีกนกนางนวล" (Gull-wing doors) ซึ่งเคยมีการผลิตมาใช้กับ เมอร์เซเดส-เบนซ์ 300เอสแอล (Mercedes-Benz 300SL). มาก่อนหน้านี้ ระหว่างปี ค.ศ. 1954 - 1957 แล้วก็ได้ยกเลิกไปตลอด คำว่า "เอสแอลเอส" ย่อมาจาก "Sport Leicht Super" ซึ่งแปลว่า "สปอร์ต เบา ซูเปอร์" รถเอสเแอลเอสทุกคัน ประกอบขึ้นที่เมืองซินเดลฟิงเงน (Sindelfingen) ประเทศเยอรมนี
เอสเแอลเอส ได้เผยแพร่ครั้งแรก ในปี ค.ศ. 2009 ที่งานแฟรงค์เฟิร์ตมอเตอร์โชว์ และเริ่มจำหน่าย ในช่วงกลางปี ค.ศ. 2010 ที่ยุโรปเป็นที่แรก และจำหน่ายในสหรัฐ ในช่วงกลางปี ค.ศ. 2011 ในปี ค.ศ. 2012 ที่งานปารีสมอเตอร์โชว์ เมอร์เซเดส เอเอ็มจี ก็ได้นำเสนอ เวอร์ชันไฟฟ้า ซึ่งใช้พลังงานไฟฟ้าแทนน้ำมันทั้งหมด ใช้ชื่อว่า "Mercedes-Benz SLS AMG Electric Drive" 
ปัจจุบันเมอร์เซเดส-เบนซ์ เอสแอลเอส-คลาสได้ยุติสายการผลิตลงและแทนที่ด้วย เมอร์เซเดส-เอเอ็มจี จีที (Mercedes-AMG GT) ในปี ค.ศ. 2014 ซึ่งมีกำลังและราคาที่ลดลงกว่า เพื่อเทียบรุ่นกับปอร์เช่ 911
เอสแอลเอส ได้กลายเป็นรถยอดนิยมของเหล่าเซเลบมากมาย ทั้ง เอ็ดดี้ เมอร์ฟี, อาร์โนลด์ ชวาร์เซเน็กเกอร์, อัล ปาชิโน, ฟลอยด์ เมย์เวทเธอร์ จูเนียร์, บอริส เบกเคอร์, มาร์ก วาห์ลเบิร์ก, โรเจอร์ เฟเดอเรอร์, ซิลเวสเตอร์ สตอลโลน, ทอม แฮงส์ และคริสเตียโน โรนัลโด และรวมไปถึงเหล่าเซเลบในวงการรถยนต์ทั้ง เจย์ เลโน และเจเรมี คลาร์กสัน ในบทสัมภาษณ์ของคลาร์กสันจากรายการ "ท็อปเกียร์" เขาได้กล่าวถึงเอสแอลเอส เอเอ็มจี ว่า "เป็นรถที่ยิ่งใหญ่ที่สุดในโลก" ไม่มีสิ่งใดที่จะ "มีกำลังมากกว่าเฟอร์รารี่ 458 อิตาเลีย มีเสียงที่ดังกว่าลัมโบร์กีนี นิดนึง และมันขับได้สนุกกว่า 911อาร์เอส จีที เทอร์โบ 3เอส...นี่น่าจะเรียกว่า ซูเปอร์คาร์ของเหล่าบุรุษ"
เจ้าคณะใหญ่อนัมนิกาย

เจ้าคณะใหญ่อนัมนิกาย คือเจ้าคณะใหญ่ผู้ปฏิบัติหน้าที่ในคณะสงฆ์อนัมนิกายแห่งประเทศไทย เจ้าคณะใหญ่อนัมนิกายรูปปัจจุบันคือพระมหาคณานัมธรรมวชิรานุวัตร (ณรงค์ ติ่นเรียน) ดำรงตำแหน่งตั้งแต่ มิถุนายน พ.ศ. 2565
ตามพระราชบัญญัติคณะสงฆ์ พ.ศ. 2505 และมีกฎกระทรวงออกตามความในพระราชบัญญัติคือ กฎกระทรวงฉบับที่ 3 พ.ศ. 2520 และกฎกระทรวงฉบับที่ 4 พ.ศ. 2536 ว่าด้วยการปกครองคณะสงฆ์อื่น จัดให้มีการดำเนินการปกครอง ให้เป็นไปตามพระธรรมวินัย ลัทธินิกาย กฎหมาย และพระบัญชาของสมเด็จพระสังฆราช ดังนี้
กฎกระทรวงฯ ได้กำหนดให้เจ้าคณะใหญ่มีอำนาจในการวางระเบียบและออกคำสั่ง โดยไม่ขัดแย้งกับพระธรรมวินัย ลัทธินิกาย กฎหมาย พระบัญชาของสมเด็จพระสังฆราช และระเบียบแบบแผนของทางราชการ เพื่อให้การปกครองเป็นไปด้วยความเรียบร้อย กฎกระทรวง ฉบับที่ 3 พ.ศ. 2520 และกฎกระทรวง ฉบับที่ 4 พ.ศ. 2536 จึงได้กำหนดให้มีบรรพชิตเป็นผู้ปกครองตามตำแหน่ง โดยลำดับดังนี้ คือ
เครื่องยศ.
เครื่องยศที่พระราชทานแก่เจ้าคณะใหญ่อนัมนิกาย มีดังนี้ 
รายนามเจ้าคณะใหญ่อนัมนิกาย.
คณะอนัมนิกายยุคแรกยังรวมอยู่กับคณะสงฆ์ดั้งเดิม เพิ่งได้รับอำนาจในการปกครองตนเองในรัชสมัยพระบาทสมเด็จพระจุลจอมเกล้าเจ้าอยู่หัวทรงมีพระราชดำริว่า เช่นเดียวกับพวกมอญ พระเจ้าแผ่นดินแต่ก่อน ได้ทรงพระกรุณาโปรดเกล้าฯ ตั้งพระสงฆ์มอญให้มีสมณศักดิ์เหมือนอย่างพระสงฆ์ไทย จึงสมควรจะทรงตั้งพระสงฆ์ญวนให้มีสมณศักดิ์ขึ้นบ้าง และมีพระเถระดำรงตำแหน่งเจ้าคณะใหญ่อนัมนิกายสืบมาดั้งนี้
วีเคแอล

VKL (วีเคแอล) หรือชื่อจริง เพทาย วงษ์คำเหลา (ชื่อเล่น มิกซ์) เกิดเมื่อวันที่ 18 มิถุนายน พ.ศ. 2538 เป็นแร็ปเปอร์, นักแสดง, นักร้อง, โปรดิวเซอร์เพลง, นักแต่งเพลงชาวไทย จังหวัดยโสธร เป็นลูกชายคนเล็กของตลกชื่อดัง หม่ำ จ๊กมก
ประวัติ.
มิกซ์เกิดเมื่อวันที่ 18 มิถุนายน พ.ศ. 2538 ได้ก้าวเข้าสู่วงการบันเทิงตั้งแต่เด็ก โดยเริ่มจากการร่วมแสดงในรายการชิงร้อยชิงล้าน ชะชะช่า นอกจากนี้เคยมีผลงานภาพยนตร์ อาทิ บอดี้การ์ดหน้าเหลี่ยม , 5 หัวใจฮีโร่ ก่อนจะมารับบท คำผาน ลูกชายกำนันแหยมในภาพยนตร์เรื่อง แหยมยโสธร 2 และ แหยมยโสธร 3
จบการศึกษาระดับปริญญาตรี คณะนิเทศศาสตร์ วิทยาลัยนานาชาติ มหาวิทยาลัยกรุงเทพ และจบจาก International School of The Regent สาขาภาพยนตร์ ที่ เครือรัฐออสเตรเลีย
มิกซ์สนใจงานดนตรีในช่วงที่เรียนต่อต่างประเทศ ทำให้เริ่มก้าวเข้าสู่วงการแร็ปเปอร์โดยมีโจอี้ บอยเป็นไอดอลในการทำเพลง โดยรูปแบบการทำเพลงจะเน้นทาง แทร็ป (Trap) เป็นหลัก ประกอบกับเนื้อเพลงและดนตรีมีดนตรีพื้นบ้านของภาคอีสานด้วยซึ่งเพลงเปิดตัวนั่นก็คือ แมนแล้วบ่ และได้ร่วมการแข่งขันในรายการประกวดแร็ปเปอร์ชื่อ แร็ปอิสนาว จนประสบผลสำเร็จและเป็นที่รู้จัก นอกจากนี้ยังเปิดบริษัท Sweed Dreamz Records เป็นบริษัททำเพลงของตัวเองและเป็นโปรดิวเซอร์
จักรพรรดิอันโตกุ

จักรพรรดิอันโตกุ (22 ธันวาคม ค.ศ. 1178 – 25 เมษายน ค.ศ. 1185) เป็นจักรพรรดิญี่ปุ่นองค์ที่ 81 ตามลำดับการสืบราชบัลลังก์แบบดั้งเดิม พระองค์ครองราชย์ใน ค.ศ. 1180 ถึง 1185 การสวรรคตของพระองค์ถือเป็นจุดสิ้นสุดของยุคเฮอังและเป็นจุดเริ่มต้นของยุคคามากูระ
พระราชประวัติ.
จักรพรรดิอันโตะกุประสูติเมื่อ ค.ศ. 1178 เป็นพระราชโอรสในจักรพรรดิทะกะกุระที่ประสูติแต่ไทระ โนะ โทะกุโกะ ธิดาคนที่ 2 ของไทระ โนะ คิโยะโมะริ อัครมหาเสนาบดี ผู้ทรงอำนาจและอิทธิพลในปลายยุคเฮอัง และเป็นพระเชษฐาต่างพระราชมารดากับ จักรพรรดิโกะ-โทะบะ 
จักรพรรดิอันโตะกุขึ้นครองราชย์เมื่อ ค.ศ. 1180 เนื่องจากการสละราชบัลลังก์ของจักรพรรดิทากากูระพระราชบิดาที่ถูกคิโยโมริผู้เป็นพระอัยกา (ตา) บังคับให้สละราชบัลลังก์ให้กับพระองค์
ในช่วงปลายรัชกาลเจ้าชายโมชิฮิโตะพระปิตุลา (ลุง) ได้ส่งจดหมายไปเชิญคนจากตระกูลมินะโมะโตะ ให้มาโค่นล้ม ตระกูลไทระ ซึ่งทั้งสองตระกูลก็ทำสงคราม ที่เรียกว่าสงครามเก็มเป จนในที่สุดตระกูลมินาโมะ โตะก็เป็นฝ่ายได้ชัยชนะตระกูลไทระจึงได้แล่นเรือหนีออกทะเล แต่ตระกูลมินาโมโตะก็ตามมาทันไทระ โนะ มุเนะโมะริ ผู้นำตระกูลจึงได้อุ้มจักรพรรดิอันโตกุกระโดดลงทะเลจมน้ำสวรรคตพร้อมกับสมาชิกของตระกูลไทระคนอื่นๆทำให้ตระกูลไทระหมดอำนาจลงในที่สุด
ศักราชในรัชสมัยอันโตกุ.
ศักราชในรัชสมัยของอันโตกุมีดังนี้
คณะสงฆ์อนัมนิกายแห่งประเทศไทย

คณะสงฆ์อนัมนิกาย เป็นคณะสงฆ์นิกายมหายานในประเทศไทย ซึ่งสืบมาจากประเทศเวียดนาม ปัจจุบันมีพระมหาคณานัมธรรมวชิรานุวัตร (ณรงค์ ติ่นเรียน) เจ้าอาวาสวัดสมณานัมบริหาร เป็นเจ้าคณะใหญ่อนัมนิกาย
วัดในสังกัดคณะสงฆ์อนัมนิกาย.
ปัจจุบันคณะสงฆ์อนัมนิกายแห่งประเทศไทย มีวัดในสังกัด 22 วัด และสำนักสงฆ์ 4 แห่ง ดังนี้
สายฟิตช์เบิร์ก

สายฟิตช์เบิร์ก เป็นเส้นทางรถไฟชานเมืองของการคมนาคมอ่าวแมสซาชูเซตส์ ระยะทางประมาณ 50 ไมล์ ยาวที่สุดเป็นอันดับที่ 2 ของระบบ ผู้โดยสาร 10,000 คนต่อวัน เชื่อมต่อกับ สายสีแดง, สายสีส้ม, สายสีเขียว, รถโดยสารประจำทาง และรถไฟทางไกล แอ็มแทร็ก
แนซ อายเดเมียร์

แนซ อายเดเมียร์ อัคยอล  เกิดวันที่ 14 สิงหาคม ค.ศ. 1990 ที่อิสตันบูล เป็นนักกีฬาวอลเลย์บอลชาวตุรกี ซึ่งมีส่วนสูงถึง 186 ซม. และทำหน้าที่ในตำแหน่งมือเซตให้แก่วาคีฟบังค์สปอร์กูลือบือซึ่งเป็นทีมแชมป์ยุโรปในปัจจุบันตลอดจนเป็นนักกีฬาวอลเลย์บอลหญิงทีมชาติตุรกี เธอเคยชนะการแข่งขันลีกหนึ่งรายการร่วมกับทีมเฟแนร์บาห์เช กับอีกสามรายการแข่งขันร่วมกับทีมเอซาชีบาแชแซนทีวา เธอเป็นมือเซตที่มีอายุน้อยที่สุดที่ประสบความสำเร็จตั้งแต่ในฐานะผู้เริ่มต้น นอกจากนี้ เธอยังชนะการแข่งขันซีอีวีแชมเปียนส์ลีกสองสมัยในปี ค.ศ. 2012 และ 2013
ผลงานในระดับอาชีพ.
เธอได้ทำหน้าที่กว่า 100 นัดสำหรับการแข่งขันระดับทีมชาติทุกรายการ และเธอยังทำหน้าที่ให้แก่สโมสรชุดใหญ่ของเธอในฤดูกาล 2004–05 รวมถึงเป็นกัปตันทีมยุวชนทีมชาติตุรกีซึ่งได้ชนะรางวัลเหรียญเงินในการแข่งขันชิงแชมป์โลก ส่วนในการแข่งขันวอลเลย์บอลยุวชนหญิงชิงแชมป์ยุโรป เธอเป็นผู้นำทีมชาติตุรกีคว้ารางวัลเหรียญทองแดงและได้รับรางวัลผู้เล่นทรงคุณค่า (เอ็มวีพี) ในรายการดังกล่าว และเธอได้รับการกล่าวว่าเป็นหนึ่งในมือเซตที่ดีที่สุดในโลกถึงแม้ว่าเธอจะยังเป็นสาวมากอยู่ก็ตาม ในการแข่งซีอีวีวีเมนส์แชมเปียนส์ลีก ฤดูกาล 2011–12 และฤดูกาล 2012–13 โดยอายเดเมียร์ได้รับรางวัลมือเซตยอดเยี่ยมสองสมัยติดต่อกัน และได้รางวัลร่วมกับสโมสรที่เธอร่วมแข่งขัน ซึ่งได้แก่ เฟแนร์บาห์เช และวาคีฟบังค์สปอร์กูลือบือ
นอกจากนี้ อายเดเมียร์ยังได้รับรางวัลเหรียญทองจากการแข่งวอลเลย์บอลสโมสรหญิงชิงแชมป์โลก 2013 ร่วมกับทีมวาคีฟบังค์แห่งอิสตันบูล
ชีวิตส่วนตัว.
แนซ อายเดเมียร์ เป็นลูกสาวเพียงคนเดียวของพ่อและแม่ที่เป็นนักวอลเลย์บอลทั้งคู่ และลูกพี่ลูกน้องของอายเดเมียร์ที่มีชื่อว่า อิลไค กึนโดกัน เป็นนักฟุตบอลให้แก่ทีมโบรุสซีอาดอร์ทมุนท์ รวมถึงฟุตบอลทีมชาติเยอรมนี
ณ วันที่ 21 สิงหาคม ค.ศ. 2013 แนซ อายเดเมียร์ ได้แต่งงานกับแซงค์ อากโย ซึ่งเป็นนักบาสเกตบอลทีมชาติและสมาชิกสโมสรกาลาตาซารายสปอร์กูลือบือ
Non-coding RNA

non-coding RNA (ncRNA) หรือ RNA ที่ไม่มีการแปลรหัส เป็นส่วนหนึ่งของโมเลกุล RNA ที่จะไม่ถูกแปลเป็นโปรตีน DNA ที่เป็นต้นแบบของ RNA ชนิดนี้ มักถูกเรียกว่า "ยีน RNA" ซึ่ง non-coding RNA นี้ มีหลายชนิด ชนิดที่พบมากที่สุดและอาจถือได้ว่าสำคัญที่สุดคือ tranfer RNA (tRNA) และ ribosomal RNA (rRNA) นอกจากนี้ยังรวมถึง RNA ขนาดเล็กอื่นๆ อีกมาก เช่น microRNA, siRNA, piRNA, snoRNA, snRNA, exRNAs, scaRNAs และ ncRNA ขนาดยาว อื่นๆ เช่น Xist และ HOTAIR
ยังไม่เป็นที่ทราบแน่ชัดว่ามนุษย์มี non-coding RNA กี่ชนิดกันแน่ แต่ข้อมูลจากการศึกษาวิจัยทางทรานสคริปโตมและชีวสารสนเทศบ่งชี้ว่าอาจจะมีหลายพันชนิด ncRNA ชนิดใหม่ๆ ที่ถูกค้นพบหลายชนิดยังไม่ทราบหน้าที่แน่ชัด นอกจากนี้ยังมีโอกาสเป็นไปได้ว่า ncRNA เหล่านี้จำนวนมากอาจจะไม่มีหน้าที่ใดๆ (บางครั้งอาจถูกเรียกว่า RNA ขยะ) โดยอาจจะเป็นผลผลิตจากการถอดรหัสที่ผิดพลาด
การแปลงพันธุ์ (พันธุศาสตร์)

ในอณูชีววิทยา การแปลงพันธุ์  คือการเปลี่ยนแปลงทางพันธุกรรมของเซลล์ที่ได้จากการรับเอาสารพันธุกรรม (DNA) จากภายนอก เข้ามาเป็นส่วนหนึ่งของพันธุกรรมของเซลล์ และมีการแสดงออกของพันธุกรรมนั้น
การแปลงพันธุ์นี้เป็นกระบวนการอย่างหนึ่งในจำนวนสามกระบวนการที่ทำให้เกิดการถ่ายทอดยีนในแนวราบ ซึ่งหมายถึงการส่งผ่านสารพันธุกรรมจากแบคทีเรียตัวหนึ่งไปยังอีกตัวหนึ่ง
วันสมโภชนักบุญทั้งหลาย

วันสมโภชนักบุญทั้งหลาย  เป็นวันสมโภชในศาสนาคริสต์ ที่จัดขึ้นเพื่อแสดงความเคารพและระลึกถึงนักบุญทั้งหลายที่สถิตอยู่บนสวรรค์
ความเชื่อ.
คริสต์ศาสนิกชนเชื่อว่าผู้ที่ได้รับการชำระให้บริสุทธิ์แล้วจะได้เกิดบนสวรรค์ บุคคลเหล่านี้จึงถือเป็น "ผู้ศักดิ์สิทธิ์" หรือ "นักบุญ" ซึ่งได้เอาชนะความชั่วร้ายต่าง ๆ บนโลกแล้ว แต่คริสตชนบนโลกยังต้องต่อสู้กับความชั่วร้ายต่อไป จึงควรยึดถือนักบุญเหล่านั้นเป็นแบบอย่างในการดำเนินชีวิต ฝ่ายนักบุญบนสวรรค์ก็มีหน้าที่สำคัญคือการอ้อนวอนขอพรต่อพระเป็นเจ้าเพื่อคริสตชนบนโลก ให้สามารถต่อสู้และเอาชนะความชั่วร้ายได้ 
นอกจากผู้ที่ได้รับการประกาศเป็นนักบุญอย่างเป็นทางการจากคริสตจักรแล้ว ยังมีผู้ศักดิ์สิทธิ์อีกหลายท่านที่ไม่เป็นที่รู้จัก แต่ได้รับความรอดและสถิตบนสวรรค์ร่วมกับพระเป็นเจ้า การสมโภชนักบุญทั้งหลายจึงเป็นการฉลองเพื่อระลึกถึงความสำคัญของนักบุญทั้งหมดพร้อมกัน
ประวัติ.
ในศาสนาคริสต์ตะวันออกเริ่มมีการฉลองมรณสักขีทั้งหลายมาตั้งแต่คริสต์ศตวรรษที่ 4 ต่อมาจักรพรรดิโฟคาสแห่งจักรวรรดิไบแซนไทน์ ได้ถวายวิหารแพนธีอันแด่สมเด็จพระสันตะปาปาบอนิเฟซที่ 4 พระองค์จึงอภิเษกวิหารให้เป็นโบสถ์คริสต์อุทิศแด่พระนางมารีย์พรหมจารีและมรณสักขีทั้งหลายเมื่อวันที่ 13 พฤศจิกายน ค.ศ. 609
สมเด็จพระสันตะปาปาเกรกอรีที่ 3 โปรดให้สร้างโบสถ์น้อยขึ้นในมหาวิหารนักบุญเปโตรเพื่ออุทิศแด่นักบุญทั้งหลาย และกำหนดวันฉลองนักบุญทั้งหลายในวันที่ 1 พฤศจิกายนของทุกปี การฉลองนี้ได้แพร่หลายไปทั่วคริสตจักรในสมณสมัยสมเด็จพระสันตะปาปาเกรกอรีที่ 4
ท่าอากาศยานนานาชาติเวลานา

ท่าอากาศยานนานาชาติเวลานา (IATA: MLE, ICAO: VRMM) หรือมักเรียกว่า ท่าอากาศยานนานาชาติมาเล เป็นท่าอากาศยานหลัก ของ ประเทศมัลดีฟส์ ตั้งอยู่บน เกาะฮุลฮูเลล ทางตอนเหนือของ อะทอลล์มาเล, ใกล้กับเมืองหลวง กรุงมาเล. 
ประวัติ.
ท่าอากาศยานนานาชาติเวลานาเริ่มเปิดดำเนินการเมื่อ 12 เมษายน พ.ศ. 2509. ภายใต้การดำเนินงานของ บริษัท Maldives Airports Company Limited (MACL),โดยรัฐบาลมัลดีฟส์ แต่เดิมรู้จักกันในนามสนามบินฮุลฮูเลล แล้วจึงเปลี่ยนชื่อมาเป็นท่าอากาศยานนานาชาติมาเล เพื่อการรองรับอากาศยานจากต่างประเทศ และได้มีการปรับปรุงอาคารผู้โดยสารและทางวิ่ง ให้มีขนาดที่ใหญ่ขึ้น เพื่อรองรับผู้โดยสารมากให้ขึ้น จึงเปลี่ยนชื่อใหม่เป็น ท่าอากาศยานนานาชาติเวลานา ในปัจจุบัน,
ท่าอากาศยานนานาชาติเวลานา มีขนาดทางวิ่ง 3,200 เมตร หรือ 10498 ฟุต อยู่ที่ระดับความสูง 2 เมตรจากระดับน้ำทะเล ทิศทาง 18/36 สามารถรองรับเครื่องบินขนาดใหญ่สุด โบอิ้ง B747-400
การคัดเลือกพันธุ์

การคัดเลือกพันธุ์ หรือ การคัดเลือกโดยมนุษย์ คือกระบวนการที่มนุษย์ผสมพันธุ์สัตว์และพืชเพื่อให้ได้ลักษณะที่ต้องการ ส่วนใหญ่เป็นสัตว์เลี้ยง และมักทำโดยผู้เชี่ยวชาญด้านการผสมพันธุ์สัตว์
ชาร์ลส์ ดาร์วิน กล่าวไว้ใน "Origin of Species" ว่าการคัดเลือกพันธุ์สามารถทำให้เกิดการเปลี่ยนแปลงได้จริงเมื่อเวลาผ่านไป เป็นข้อมูลสนับสนุนให้ดาร์วินเสนอทฤษฎีการคัดเลือกโดยธรรมชาติขึ้นมาได้
การคัดเลือกพันธุ์อาจเกิดขึ้นโดยไม่ได้ตั้งใจได้ เช่น จากการเพาะปลูก ซึ่งอาจให้ผลผลิตบางสายพันธุ์อยู่รอดได้มากกว่าโดยบังเอิญ เช่น ขนาดเมล็ดข้าวอาจถูกคัดเลือกโดยไม่ตั้งใจจากขนาดร่องดินที่เกิดจากการไถนา เป็นต้น
พรรคไดเวียด

พรรคไดเวียดหรือพรรคชาตินิยมแห่งเวียดนามใหญ่ (Nationalist Party of Greater Vietnam; ภาษาเวียดนาม: Đại Việt Quốc dân đảng หรือ Đại Việt) เป็นพรรคการเมืองที่เน้นชาตินิยมและต่อต้านคอมมิวนิสต์ที่มีกิจกรรมในเวียดนามเมื่อพุทธศตวรรษที่ 25 พรรคนี้ยังคงมีกิจกรรมอยู่นอกเวียดนาม โดยมีเป้าหมายเพื่อให้ประเทศเป็นประชาธิปไตยแบบหลายพรรค
พรรคนี้ก่อตั้งโดยเจื่อง ตื๋อ อัญ หรือที่รู้จักกันในชื่อ อัญ ก๋า เฟือง (พี่ชายใหญ่เฟือง) สมาชิกเริ่มต้นของพรรคมีหลากหลาย เช่น ดร. ฟัน ฮวี กวต และ ดร. เหงียน ตอน ฮวาน ในสมัยที่เป็นอาณานิคมของฝรั่งเศส ไดเวียดได้จัดให้มีการต่อสู้ทางทหารเพื่อเอกราช สมาชิกไดเวียดบางคนได้รับการฝึกอบรมจากก๊กมินตั๋งในยูนนานก่อนจะมีการปฏิวัติโดยพรรคคอมมิวนิสต์ในจีน กลุ่มนี้เป็นกลุ่มที่นิยมญี่ปุ่นในสมัยสงครามโลกครั้งที่ 2 เมื่อญี่ปุ่นเข้ามายึดครองอินโดจีน หลังจากการแบ่งแยกเวียดนามใน พ.ศ. 2497 กลุ่มไดเวียดถูกคว่ำบาตรในเวียดนามเหนือ แต่ยังมีกิจกรรมต่อไปในเวียดนามใต้ โดยเป็นกลุ่มต่อต้านประธานาธิบดีโง ดิ่ญ เสี่ยม และมีส่วนในการปฏิวัติล้มล้างรัฐบาลของเสี่ยมโดยกองทัพสาธารณรัฐเวียดนาม
พรรคประชาชนปฏิวัติ (เวียดนาม)

พรรคประชาชนปฏิวัติ (People's Revolutionary Party) เป็นพรรคการเมืองในเวียดนามใต้ ก่อตั้งเมื่อ พ.ศ. 2505 เป็นผู้นำในการลุกฮือขึ้นของเวียดกง พรรคนี้ได้รวมเข้ากับพรรคแรงงานในเวียดนามเหนือกลายเป็นพรรคคอมมิวนิสต์เวียดนาม 
พรรคประชาชนปฏิวัติก่อตั้งเมื่อ 1 มกราคม พ.ศ. 2505 และได้ประกาศทางวิทยุฮานอยเมื่อ 18 มกราคม พ.ศ. 2505 โดยมีวัตถุประสงค์เพื่อต่อต้านระบอบจักรวรรดินิยม ศักดินาและอาณานิคม พรรคนี้ไม่ได้ถือเป็นพรรคคอมมิวนิสต์ แต่ตามการประกาศทางวิทยุฮานอย พรรคนี้ถือเป็นตัวแทนลัทธิมาร์ก-เลนินในเวียดนามใต้ ผู้นำพรรคเป็นคณะกรรมการกลาง เวียดกงเป็นหน่วยงานทางทหารของพรรคนี้ ประธานพรรคคือโว ชิ กง
เมอร์เซเดส-เบนซ์ เอสแอลอาร์ แม็คลาเรน

เมอร์เซเดส-เบนซ์ เอสแอลอาร์ แม็คลาเรน  เป็นรถยนต์นั่งประเภทหรูหราสมรรถนะสูง เครื่องยนตร์กลางลำหน้า ขับเคลื่อนสองล้อท้าย (FMR) 2 ประตู 2 ที่นั่ง ผลิตขึ้นในปี ค.ศ. 2003 - 2010 โดยมีโรงงานอยู่ที่ พอร์ตสมัท ประเทศอังกฤษ เอสแอลอาร์ เป็นรถที่ได้ร่วมกันพัฒนาขึ้น ระหว่าง บริษัทเมอร์เซเดส-เบนซ์ และแม็คลาเรน บริษัทผลิตซูเปอร์คาร์ของอังกฤษ โดยบริษัท เมอร์เซเดส-เบนซ์ ครองหุ้นส่วน 40% ของแม็กคาเรน
"เอสแอลอาร์" ย่อมาจาก "Sport Leicht Rennsport" (สปอร์ต เบา แข่ง) เมอร์เซเดส-เบนซ์ ก็ได้ออกมาเปิดเผยว่า จะผลิตเอสแอลอาร์ จำนวน 3,500 คันภายใน 7 ปี หรือปีละ 500 คันเท่านั้น
โฉมพิเศษของเอสแอลอาร์.
722 Edition (2006).
ใช้ชื่ออย่างเป็นทางการว่า Mercedes-Benz SLR McLaren 722 Edition โดยหมายเลข 722 เป็นการให้เกียรติแก่ เซอร์สเตอร์ลิง มอสส์ นักแข่งรถสูตรหนึ่งชื่อดังจากอังกฤษ โดยในขณะนั้นเขาขับ Mercedes-Benz 300 SLR และออกตัวในเวลา 7.22 น. พอดี จึงกลายเป็นที่มาของเลข 722 ใช้แม็กสีดำ ขนาด 19 นิ้ว 
722 Edition มีกำลังเครื่องขนาด 650 PS (480 kW; 640 hp) ที่ 6,500 rpm และ 820 N·m (600 lb·ft) ที่ 4,000 rpm สามารถทำความเร่ง 0-100 km/h (62 mph) ในเวลาเพียง 3.6 วินาที, 200 km/h (120 mph) ในเวลา 10.2 วินาที และ 300 km/h (190 mph) ในเวลา 27.6 วินาที, สามารถทำความเร็วสูงสุดได้ที่ 337 km/h (209 mph) ซึ่งเร็วกว่ารุ่นธรรมดา
Roadster (2007).
จำหน่ายในเดือนพฤศจิกายน ปี ค.ศ. 2007 มาพร้อมกับเครื่องยนต์ V8 AMG ในสไตล์โรสเตอร์เปิดประทุน ส่วนความเร็วถือว่าลดลงเล็กน้อย โดยอัตราเร่ง 0-100 km/h ทำได้ที่ 3.8 วินาที และความเร็งสูงสุดที่ 334 km/h (208 mph)
Roadster 722 S (2009).
กับรุ่นจำกัดจำนวน ที่จำหน่ายเพียง 150 คันเท่านั้น สามารถทำความเร็วสูงสุดได้ที่ 334 km/h (208 mph) และอัตราเร่ง 0-100 km/h ทำได้ที่ 3.6 วินาที โฉมนี้ได้จำหน่ายครั้งแรกในช่วง เดือนมกราคมปี ค.ศ. 2009
722 GT (2007).
โฉมแต่ง สไตล์รถแข่ง ได้รับการออกแบบและผลิตโดย บริษัทสัญชาติอังกฤษ เรย์ มัลล็อก จำกัด (Ray Mallock Ltd.) 
Stirling Moss (2009).
โฉมจำกัดจำนวนที่ 75 คันเท่านั้น นับเป็นโฉมที่แปลกตาที่สุดในบรรดาโฉมทั้งหมด เนื่องจากเป็นโฉมในสไตล์ สปีดสเตอร์ (Speedster) ซึ่งเป็นทรงไม่มีหลังคา จึงทำให้รถออกไปทางรถแข่งมากยิ่งขึ้น นอกจากนี้ยังถือเป็นโฉมสุดท้ายที่ผลิตในฐานะ หุ้นส่วนการผลิต ระหว่าง เมอร์เซเดส-เบนซ์ และ แม็คลาเรน โดยรถได้รับการออกแบบโดย นักออกแบบรถชาวเกาหลีใต้ ยูน อิล ฮุน (Yoon Il-hun)
Stirling Moss มาพร้อมกับเครื่องชนิด V8 กำลัง 650 PS (480 kW; 640 hp) สามารถทำความเร็วสูงสุดได้ที่ 350 km/h (220 mph) และอัตราเร่ง 0-100 km/h ทำได้ที่ 3.5 วินาที รถได้เปิดตัวครั้งแรกที่งาน นอร์ท อเมริกัน อินเตอร์เนชั่นแนล ออโต้ โชว์ ปี 2009 
McLaren Edition (2011).
ในเดือนธันวาคม ปี ค.ศ. 2010 แม็คลาเรน ได้ทำโฉมสุดท้าย ด้วยจำนวนจำกัดเพียง 25 คันเท่านั้น โดยเป็นการผสานระหว่าง เอสแอลอาร์ ปกติ เข้ากับ สเตอร์ลิง มอสส์
ฮอนด้า แจ๊ซ ไฮบริด

ฮอนด้า แจ๊ซ ไฮบริด  เป็นรถยนต์นั่งแบบซับคอมแพ็กต์ขนาดเล็ก 5 ประตู ผลิตโดยฮอนด้า เปิดตัวในไทยเมื่อปี 2012 เป็นเครื่องแรกที่มีเครื่องยนต์ลูกผสมมอเตอร์ไฟฟ้า แจ็ซไฮบริด ถูกเปิดตัวในช่วงกลางอายุของแจ็ซแบบเครื่องยนต์ปกติ รูปลักษณ์ภายนอกจะเหมือนกับรถยนต์แจ๊ซรุ่นธรรมดา แต่มีกันชนหน้าหรือสปอยเลอร์ที่ออกแบบให้ลู่ลมมากยิ่งขึ้น กันชนหน้ามีช่องรับอากาศที่อยู่ตรงกับตำแหน่งของการติดตั้งป้ายทะเบียน กระจังหน้าสีเงิน ไฟท้ายเป็นแบบ LED สัญลักษณ์ไฮบริด มีแบตเตอรี่ที่ให้พลังงานกับมอเตอร์ไฟฟ้าน้ำหนัก 70 กิโลกรัม 
เครื่องยนต์ของ Honda Jazz Hybrid เป็นเครื่องยนต์แถวเรียง 4 กระบอกสูบ 1.3 ลิตร iVTEC 88 แรงม้า เป็นรถยนต์ที่ออกตัวได้เร็ว ตอบสนองต่อการขับขี่ทั้งการเดินทางในเมืองหรือการขับทางไกลได้ดี 
ราคาที่จำหน่าย 768,000 บาท สีขาวมุกเพิ่ม 10,000 บาท
ฮอนด้า แจ๊ซ โมดูโล

ฮอนด้า แจ๊ซ โมดูโล (อังกฤษ: Honda Jazz Modulo) เป็นรถยนต์นั่งแบบซับคอมแพ็กต์ขนาดเล็ก 5 ประตู ผลิตโดยฮอนด้า เปิดตัวในไทยเมื่อปี 2012 แบรนด์เนม Modulo เทคโนโลยีของฮอนด้า ชื่อ Modulo นี้ กำเนิดขึ้นเมื่อเดือนพฤศจิกายน พ.ศ. 2539 โดยบริษัทฮอนด้า แอคเซส เซลส์ จำกัด ประเทศญี่ปุ่น มาตรฐานระดับชั้นนำ ชื่อนี้ถูกตั้งขึ้นด้วยปณิธานที่จะเป็น ”มาตรฐาน“ ใหม่แห่งการตกแต่งรถยนต์
แจ๊ซ โมดูโล ประกอบไปด้วยกระจังหน้าโครเมียมแบบโครมดำ และสเกิร์ต กระจังหน้าแบบสปอร์ต ดีไซน์สปอร์ตรอบคัน โดดเด่นยิ่งขึ้นกับสปอยเลอร์หลัง แบบดักเทล ฝาครอบกระจกมองข้างลายคาร์บอน และลายโครเมียม พร้อมด้วยอุปกรณ์อำนวยความสะดวกอื่นๆ มีสีให้เลือกดังนี้ สีแดงแรลลี่ สีขาวทาฟเฟต้า และ สีดำคริสตัล (มุก)
สมรรถนะ เครื่องยนต์เป็นแบบ iVTEC SOHC 4 สูบ หัวฉีดมัลติพอยท์ PGM-Fi 16 วาล์ว 120 แรงม้า ขับเคลื่อนล้อหน้า ระบบควบคุมการเปลี่ยนเกียร์ที่พวงมาลัย (Paddle Shift)เกียร์อัตโนมัติ 5 สปีด ระบบกันสะเทือนหน้าแบบแม็กเฟอรืสัน สตรัท อิสระ และระบบกันสะทือนหลังทอร์ชั่นบีมแบบ H-shape
นอร์มัน ไวต์ไซด์

นอร์มัน ไวต์ไซด์ (เกิด 7 พฤษภาคม 1965) เป็นอดีตนักฟุตบอลทีมชาติไอร์แลนด์เหนือที่เล่นในตำแหน่ง กองกลาง และ กองหน้า
ประวัติ.
นอร์มันเกิดเมื่อวันที่ 7 พฤษภาคม ค.ศ. 1965 ที่ เบลฟาสต์ ไอร์แลนด์เหนือเขาชอบเล่นฟุตบอลตั้งแต่เด็กจึงทำให้ฟอร์มไปเข้าตาแมวมองของ อิปสวิชทาวน์ คือ เบน ร็อดเจอร์ส แต่พ่อแม่ของนอร์แมนคือนอร์มันซีเนียร์และเอลีนกลับเป็นแฟนบอลของปีศาจแดงทั้งคู่จึงสนับสนุนให้ลูกชายเข้าทีมเยาวชนของปีศาจแดงซึ่งผู้ที่พาไปคือแมวมองของปีศาจแดงที่ชื่อ จิม บิชอป
เริ่มต้นอาชีพ.
แมนเชสเตอร์ยูไนเต็ด.
นอร์มันได้เข้าร่วมทีมเยาวชนของปีศาจแดงเมื่อปี ค.ศ. 1978 ด้วยวัยเพียง 13 ปีจนถึงปี ค.ศ. 1982 อายุได้ 17 ปีก็โชว์ฟอร์มเข้าตา รอน แอตกินสัน กุนซือของทีมในขณะนั้นจนถูกจับเซ็นสัญญาเป็นนักเตะอาชีพในเวลาต่อมา
หลังจากอยู่กับปีศาจแดงนานถึง 7 ปีนอร์มันจึงถูก อเล็กซ์ เฟอร์กูสัน กุนซือคนต่อมาขายไปให้ เอฟเวอร์ตัน ในปี ค.ศ. 1989 ด้วยค่าตัว 650,000 ปอนด์ เนื่องจากพฤติกรรมนอกสนามที่ไม่เหมาะสมของนอร์มันเช่น ดื่มเหล้า,ปาร์ตี้ เป็นต้น
เอฟเวอร์ตัน.
หลังจากย้ายมาร่วมทีมทอฟฟี่สีน้ำเงินนอร์มันก็ประสบปัญหาอาการบาดเจ็บที่เข่าจึงทำให้เขาต้องประกาศเกษียณในปี ค.ศ. 1991 ขณะอายุเพียง 26 ปี
ลู รีด

ลิวอิส แอลลัน "ลู" รี้ด  เป็นนักดนตรีร็อก และนักแต่งเพลงชาวอเมริกัน เป็นนักร้องนำ นักกีตาร์ และนักแต่งเพลงของวงร็อกเดอะเวลเว็ทอันเดอร์กราวด์ ในช่วงทศวรรษ 1960 ต่อมาได้ลาออกจากวง และหันมาเป็นศิลปินเดี่ยว มีชื่อเสียงในช่วงทศวรรษ 1970 
ลู รี้ดเสียชีวิตจากภาวะตับล้มเหลวเมื่อวันที่ 27 ตุลาคม ค.ศ. 2013 ภายหลังการเข้ารับการเปลี่ยนถ่ายตับ เมื่อเดือนพฤษภาคม ในปีเดียวกัน
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
แครนสตัน

แครนสตัน  เป็นเมืองในพรอวิเดนซ์เคาน์ตี โรดไอแลนด์ สหรัฐอเมริกา มีประชากร 80,387 คน ในปี พ.ศ. 2553 แครนสตันเป็นเมืองที่ใหญ่อันดับสามของรัฐ เมืองแครนสตันสร้างขึ้นในปี พ.ศ. 2297 ที่ แม่น้ำพอว์ทักซ์เซต ยกฐานะเป็นนครเมื่อวันที่ 10 มีนาคม พ.ศ. 2453
นิวพอร์ต (รัฐโรดไอแลนด์)

นิวพอร์ต  เป็นเมืองในนิวพอร์ตเคาน์ตี โรดไอแลนด์ สหรัฐอเมริกา นิวพอร์ตตั้งอยู่ทิศใต้ของพรอวิเดนซ์ห่างออกไป 37 กิโลเมตร (23 ไมล์) และอยู่ทิศใต้ของบอสตันห่างออกไป 98 กิโลเมตร (61 ไมล์) นิวพอร์ตเป็นที่รู้จักว่าเป็น รีสอร์ทในนิวอิงแลนด์ นิวพอร์ตมีประชากร 24,672 คน ในปี พ.ศ. 2553
รายการอ้างอิง.
<templatestyles src="Reflist/styles.css" />
สับขั้วมาลุ้นรัก

ฮานาซาการิ โนะ คิมิตาจิ เอะ (; โรมาจิ: "Hanazakari no Kimitachi e") หรือที่รู้จักกันในชื่อ "ฮานาคิมิ" นั้นเป็นการ์ตูนญี่ปุ่นแนว โชโจะ มังงะ เขียนโดย ฮิซายะ นากาโจ (; โรมาจิ: "Nakajō Hisaya") เป็นเรื่องเกี่ยวกับเด็กนักเรียนหญิงที่อาศัยอยู่ในสหรัฐอเมริกา ชื่นชอบนักกีฬากระโดดสูงของญี่ปุ่น ซึ่งได้หนีตามไปเรียนที่ญี่ปุ่นเพื่อได้ใกล้ชิดเขามากขึ้น แต่ทว่าโรงเรียนนั้นดันเป็นโรงเรียนชายล้วน เธอจึงต้องปลอมตัวเป็นผู้ชายเข้าไปเรื่องราวสนุก ๆ จึงได้เกิดขึ้น
โดยซี่รีย์เรื่องนี้นำมาสร้างเป็นละครมาแล้ว 6 ครั้ง โดยเป็นของไต้หวัน 1 ครั้ง (2006) ญี่ปุ่น 2 ครั้ง (2007,2011) อินโดนีเซีย 1 ครั้ง (2007) เกาหลีใต้ 1 ครั้ง (2012) และ จีน 1 ครั้ง (2013)
และล่าสุดนี้ ทาง Voltage ค่ายเกมจีบหนุ่มชื่อดังได้ทำการสร้างเกมจีบหนุ่ม Hanazakari no Kimitachi e ～Boys love you～  โดยได้ปล่อยให้ลงทะเบียนล่วงหน้าแล้วเมื่อฤดูหนาวปี 2016 และจะปล่อยให้ดาวน์โหลดในฤดูหนาวปี 2017 ทั้ง iOS และ Andriod
เนื้อเรื่อง (อย่างย่อ).
อาชิยะ มิสึกิ เด็กผู้หญิงที่เกิดในญี่ปุ่น(บางเวอร์ชัน เกิดในสหรัฐอเมริกา) พออายุได้ 5 ขวบ แม่ของเธอได้มีสามีใหม่และย้ายไปตั้งรกรากที่อเมริกา ทำให้เธอได้รับการเลี้ยงดูและเติบโตในอเมริกามา วันหนึ่งขณะที่เธอดูทีวีอยู่นั้นได้เปิดช่องกีฬาขึ้นมา แล้วได้พบกับ ซาโนะ อิสึมิ นักกีฬากระโดดสูงชื่อดัง ทำให้เธอตกหลุมรักเขาตั้งแต่นั้นมาและเป็นบันดาลใจที่ทำให้เธอเริ่มลดน้ำหนักโดยภายใน 2 ปี เธอลดได้ถึง 20 กิโล และพอเธออายุ 18 ปี ก็มีแข่งขันโอลิมปิกเกิดขึ้น ซึ่งซาโนะได้เข้าร่วมแข่งด้วย มิสึกิ ได้ไปหาเขาที่หมู่บ้านนักกีฬา ระหว่างขากลับได้มีผู้ปองร้ายทำมิดีมิร้ายกับเธอ ซาโนะ ผ่านมาพอดีจึงได้ช่วยเธอเอาไว้ แล้วถูกทำร้ายจนไม่สามารถกลับมากระโดดสูงได้ เมื่อเธอรู้ข่าวเธอจึงต้องย้ายไปเรียนที่ญี่ปุ่น เพื่อให้เขากลับมากระโดดสูงอีกครั้ง
แต่ทว่า ซาโนะ นั้นเรียนอยู่ในโรงเรียนชายล้วน เธอจึงต้องปลอมตัวเข้าไปเพื่อที่จะได้ใกล้ชิดกลับ ซาโนะ แล้วเกิดความโชคดีขึ้น เพราะเธอได้อยู่ห้องเรียนเดียว หอพักเดียวกัน ห้องพักเดียวกัน แรก ๆ นั้น ซาโนะ ไม่คอยชอบเขาซักเท่าไร แต่พอ ซาโนะ รู้ความจริงว่ามิสึกิ เป็นผู้หญิง ก็เก็บความลับไว้เพื่อให้เธออยู่เขียงข้างเขา และมีใจให้เขา แต่แล้วก็มี นากาทสึ ชูอิชิ มาแอบหลงรัก มิสึกิ ในท่าทางแปลกแบบพวกชายรักชาย ทำให้เกิดเรื่องวุ่นวายขึ้น นอกจากนี้ยังมี นันบะ มินาบิ หัวหน้าหอพัก 2 เท็นโนจิ เมกุมิ หัวหน้าหอ 1 ฮิเมจิมา มาซาโอะ หรือ ออสการ์ หัวหน้าหอ 3 ฮิบาริ ฮานายาชิกิ นักเรียนหญิงตัวแทนจาก เซนต์บอสซัม ซากุระซากา มาโกโต นักกระโดดสูงคู่แข่งของซาโนะ ชิน ซาโนะ น้องชายของซาโนะ นาเคา เซ็นริ ขวัญใจโรงเรียน จูเลียต เพื่อนสนิดของ มิสึกิ ที่อเมริกา ทำให้เกิดเรื่องราวสนุกๆ ขึ้นมามาย
อุทยานแห่งชาติแม่น้ำใต้ดินปูเวร์โตปรินเซซา

อุทยานแห่งชาติแม่น้ำใต้ดินปูเวร์โตปรินเซซา  เป็นอุทยานแห่งชาติของประเทศฟิลิปปินส์ ได้รับการจัดตั้งเป็นอุทยานแห่งชาติเมื่อปี ค.ศ. 1992 และได้รับการจัดเป็นมรดกโลกทางธรรมชาติในปี ค.ศ. 1999
อุทยานแห่งชาติแม่น้ำใต้ดินปูเวร์โตปรินเซซาตั้งอยู่บริเวณทิวเขาเซนต์พอล ทางตอนเหนือของเกาะปาลาวัน ประเทศฟิลิปปินส์ ห่างจากเมืองปูเวร์โตปรินเซซา เมืองหลวงของจังหวัดปาลาวันทางตอนเหนือประมาณ 50 กิโลเมตร
ณ ที่นี้ถือเป็นแม่น้ำใต้ดินที่มีความยาวที่สุดในโลก (ประมาณ 8.2 กิโลเมตร) ลอดผ่านถ้ำหินปูนของทิวเขาเซนต์พอล ที่มีอายุกำเนิดมานานกว่า 20 ล้านปี ก่อนที่จะไหลลงสู่ทะเลจีนใต้ โดยในภายในถ้ำจะประกอบด้วยหินงอกหินย้อยต่าง ๆ ที่มีลักษณะเหมือนรูปร่างต่าง ๆ ตามแต่จินตนาการของผู้พบเห็น เช่น หัวสิงโต, เห็ด, เทียนไขเล่มยักษ์ หรือพระแม่มารี ซึ่งถือเป็นจุดสำคัญของการเข้าชม การเข้าชมต้องใช้วิธีการล่องเรือพายเข้าไป และใช้ไฟฉายส่อง เพราะภายในถ้ำไม่มีการติดตั้งไฟอย่างถาวร 
ก่อนที่จะเข้าสู่ถ้ำ ต้องเดินผ่านเส้นทางชมธรรมชาติซึ่งเป็นป่าดิบที่อุดมสมบูรณ์ ประกอบไปด้วยป่าไม้นานาชนิด และสัตว์ป่าหายากชนิดต่าง ๆ เช่น ลิงแสม, นกเงือกปาลาวัน เป็นต้น และภายในถ้ำก็เป็นแหล่งอาศัยของค้างคาวจำนวนมาก 
การเข้าชม จะเข้าชมได้เพียง 1.2 กิโลเมตร ส่วนที่เหลือจะปิดไม่ให้นักท่องเที่ยวเข้าชม ด้วยเหตุผลของการอนุรักษ์ และจำกัดจำนวนนักท่องเที่ยว
อัตราค่าเข้าชมคนละ 150 เปโซ ถือเป็นแหล่งท่องเที่ยวแห่งใหม่ของจังหวัดปาลาวัน อุทยานแห่งชาติแม่น้ำใต้ดินปูเวร์โตปรินเซซาได้รับการประกาศให้เป็น 7 สิ่งมหัศจรรย์ทางธรรมชาติของโลก เมื่อปี ค.ศ. 2011 ร่วมกับป่าแอมะซอน, อ่าวหะล็อง, น้ำตกอีกวาซู เป็นต้น
ชิคาโก แอล สายสีส้ม

ชิคาโก แอล สายสีส้ม เป็นเส้นทางรถไฟฟ้าส่วนหนึ่งของชิคาโก แอล มหานครชิคาโก มีระยะทาง (เวลาในการเดิน 35 นาที) เส้นทางระดับดินและยกระดับ เชื่อมต่อกับท่าอากาศยานนานาชาติชิคาโกมิดเวย์ ผู้โดยสารเฉลี่ยวันละ 63,037 คน
Station listing.
After stopping at Adams/Wabash, Orange Line trains return to Roosevelt, then make all stops back to Midway.
จิรายุ รักษาแก้ว

พันจ่าอากาศเอก จิรายุ รักษาแก้ว ชื่อเล่น เจมส์ เกิดวันที่ 3 สิงหาคม พ.ศ. 2530 เป็นนักกีฬาวอลเลย์บอลชายทีมชาติไทย และได้รับการทาบทามให้เป็นผู้ถือธงชาติไทยนำขบวนนักกีฬาทีมชาติไทย เข้าสู่พิธีเปิดของการแข่งซีเกมส์ 2011 ที่ประเทศอินโดนีเซีย รวมถึงในกีฬามหาวิทยาลัยโลกฤดูร้อน 2013 ที่จัดขึ้น ณ เมืองคาซาน ประเทศรัสเซีย
ในการแข่งขันวอลเลย์บอลไทยแลนด์ลีก 2012 จิรายุซึ่งอยู่สังกัดทีมชลบุรี-อี.เทค-แอร์ฟอร์ซ เป็นผู้ได้รับรางวัลบุคคลถึง 4 รางวัล ซึ่งได้แก่ ทำคะแนนยอดเยี่ยม, ตบยอดเยี่ยม, เสิร์ฟยอดเยี่ยม และผู้เล่นทรงคุณค่า จากการพิจารณาโดยคณะกรรมการจัดการแข่งขัน
ส่วนใน พ.ศ. 2556 จิรายุ รักษาแก้ว ได้รับการทาบทามจากสโมสรวอลเลย์บอลโออิตะมิโยะชิไวส์เซออัดเลอร์จากประเทศญี่ปุ่นให้เข้าร่วมทีม แต่ทางต้นสังกัดของจิรายุได้ปฏิเสธต่อข้อเสนอดังกล่าว
ประวัติ.
ในการแข่งขันวอลเลย์บอลไทยแลนด์ลีก ครั้งที่ 5 ประจำปี 2553 จิรายุซึ่งอยู่สังกัดทีมแชมป์ชากังราว-ทหารอากาศ ได้รับรางวัลนักกีฬายอดเยี่ยม สาขาทำคะแนนสูงสุด
วันที่ 11 กรกฎาคม พ.ศ. 2555 ในการแข่งขันวอลเลย์บอลประชาชนชาย ก. ชิงชนะเลิศแห่งประเทศไทย ประจำปี 2555 จิรายุ รักษาแก้ว ได้มีส่วนช่วยให้ทีมทหารอากาศ-ทีเอ็มบี เป็นฝ่ายชนะทีมราชนาวี 3-0 เซต รวมถึงจิรายุ ยังได้รับรางวัลสตาร์ออฟเดอะแมตช์จากการแข่งขันนัดดังกล่าว จากนั้น ในวันที่ 14 กรกฎาคม เขาได้มีส่วนช่วยทีมทหารอากาศ-ทีเอ็มบี เป็นฝ่ายชนะทีมมหาวิทยาลัยราชภัฏสวนดุสิต 3-0 เซต โดยสามารถเข้าสู่รอบชิงชนะเลิศได้สำเร็จ
เดือนกรกฎาคม พ.ศ. 2556 จิรายุ รักษาแก้ว เป็นผู้นำทีมวอลเลย์บอลชายทีมชาติไทยเข้าแข่งขันวอลเลย์บอลในกีฬามหาวิทยาลัยโลกฤดูร้อน 2013 ที่จัดขึ้น ณ เมืองคาซาน ประเทศรัสเซีย ส่วนในเดือนตุลาคมของปีเดียวกันนี้ เขาเป็นผู้ทำคะแนนหลักให้แก่ทีมชาติไทยในการแข่งวอลเลย์บอลชายชิงแชมป์เอเชีย 2013 ที่จัดขึ้น ณ ดูไบ สหรัฐอาหรับเอมิเรตส์ อย่างไรก็ตาม ทีมของเขาได้เป็นฝ่ายแพ้ทีมชาติญี่ปุ่นในรอบ 8 ทีมสุดท้าย
จิรายุได้รับเลือกให้เป็นหนึ่งในนักวอลเลย์บอลทีมชาติไทยในการแข่งขันซีเกมส์ 2013 ที่จัดขึ้น ณ ประเทศพม่า โดยมีเป้าหมายคือการป้องกันตำแหน่งแชมป์
ชีวิตส่วนตัว.
ด้านงานราชการทหารอากาศ จิรายุ รักษาแก้ว ดำรงตำแหน่งรองผู้บัญชาการหมู่ 1 หมวด 2 กองร้อยสนับสนุน กรมทหาอากาศโยธินรักษาพระองค์
เดือนมิถุนายน พ.ศ. 2555 จิรายุสมรสกับ พรรณราย หาญอาวุธ และมีลูกชายชื่อ กิตติกวิน รักษาแก้ว ชื่อเล่น เจอาร์ นอกจากนี้ จิรายุมีแผนที่จะเป็นครู หรือผู้ฝึกสอนวอลเลย์บอลต่อไปในอนาคต
เจิ่น วัน กุง

เจิ่น วัน กุง  เกิดเมื่อ พ.ศ. 2449 ที่เมืองงีหลก จังหวัดเหงะอาน ในดินแดนอันนัมในอารักขาของฝรั่งเศส เสียชีวิตเมื่อ 31 ธันวาคม พ.ศ. 2520 เป็นนักปฏิวัติชาวเวียดนามและถือเป็นเลขาธิการพรรคคอมมิวนิสต์คนแรกของเวียดนาม
กุงเข้าร่วมในสมาคมยุวชนเพื่อการปฏิวัติเวียดนามเมื่อ พ.ศ. 2469 ต่อมาในเดือนมีนาคม พ.ศ. 2471 กุงได้ร่วมกับสมาชิกหัวรุนแรงคนอื่น ๆ จัดตั้งกลุ่มคอมมิวนิสต์กลุ่มแรกในอินโดจีนฝรั่งเศสและได้ประกาศตัวเป็นศูนย์กลางของพรรคคอมมิวนิสต์ที่จะจัดตั้งขึ้นในอนาคต โดยกุงได้รับเลือกเป็นเลขาธิการของกลุ่ม หลังจากนั้น กุงและอีกสองคนคือจิ่ญ ดิ่ญ กื๋ว และกีม โตน ได้เข้าร่วมการประชุมของสมาคมยุวชนเพื่อการปฏิวัติเวียดนามที่จัดในฮ่องกงเมื่อเดือนพฤษภาคม พ.ศ. 2472 ในการประชุมครั้งนี้พวกเขาได้เสนอที่จะเปลี่ยนสมาคมไปเป็นพรรคคอมมิวนิสต์แต่ถูกปฏิเสธ ทั้งสามคนได้ประท้วงโดยออกจากห้องประชุม และถูกขับออกจากสมาคมในที่สุด กลุ่มของกุงจึงออกมาจัดตั้งพรรคคอมมิวนิสต์อินโดจีน ก่อนที่จะรวมเข้ากับพรรคคอมมิวนิสต์อื่น ๆ เป็นพรรคคอมมิวนิสต์เวียดนาม
ต่อมาอีกไม่นาน กุงถูกรัฐบาลอาณานิคมฝรั่งเศสจับกุมและเนรเทศไปเฟรนช์เกียนา และได้รับการปล่อยตัวเมื่อ พ.ศ. 2479 เขาเข้าร่วมกับพรรคคอมมิวนิสต์ต่อไปและเป็นสมาชิกร่วมก่อตั้งเวียดมินห์ และเป็นสมาชิกระดับสูงของเวียดมินห์จนเสียชีวิตเมื่อ พ.ศ. 2520
แม่น้ำบาสัก

แม่น้ำบาสัก (Tonlé Bassac) เป็นแม่น้ำที่ไหลออกจากโตนเลสาบและแม่น้ำโขง แม่น้ำเริ่มต้นที่กรุงพนมเปญและไหลลงใต้ผ่านแนวชายแดนเข้าสู่ประเทศเวียดนามใกล้เมืองเจิวด๊ก (โชฎก) ชื่อแม่น้ำมาจากหน่วยคำเติมหน้าภาษาเขมร “pa” (พ่อหรือเพศชาย) ประสมกับ sak (សក្តិ) (อำนาจหรือเกียรติยศ) ซึ่งเป็นศัพท์เขมรที่ยืมจากภาษาสันสกฤตว่า “sakti” (शक्ति) ในเวียดนามเรียก แม่น้ำเหิ่ว 
แม่น้ำบาสักเป็นเส้นทางการติดต่อที่สำคัญระหว่างเวียดนามกับกัมพูชา สะพานข้ามแม่น้ำบาสักมีสองแห่งคือสะพานมุนีวงศ์ที่พนมเปญ กัมพูชา และสะพานเกิ่นเทอที่เมืองเกิ่นเทอ ประเทศเวียดนาม
เทือกเขาด็อมเร็ย

เทือกเขาด็อมเร็ย (Dâmrei Mountains) เป็นเทือกเขาทางตะวันตกเฉียงใต้ของกัมพูชา
เทือกเขานี้เป็นเทือกเขาต่อเนื่องจากเทือกเขาบรรทัด ครอบคลุมพื้นที่ขนาดเล็กกว่า ยอดที่สูงที่สุดคือพนมโบกอร์ สูง 1,081 เมตรจากระดับน้ำทะเล ทอดยาวลงไปจนถึงอ่าวไทย บริเวณนี้เป็นศูนย์กลางการปลูกพริกไทยจนถึง พ.ศ. 2518 ก่อนจะฟื้นตัวอย่างช้า ๆ ในช่วง พ.ศ. 2533 ในบริเวณเขาพนมโบกอร์ เป็นที่ตั้งของอุทยานแห่งชาติพนมโบกอร์ ซึ่งมีความหลากหลายของพันธุ์พืชมาก และมีชาวฝรั่งเศสเข้ามาพำนักจนเป็นเมืองตั้งแต่สมัยเป็นอาณานิคมของฝรั่งเศส
เชลซี เดวี

เชลซี อีวอน เดวี (เกิด 13 ตุลาคม พ.ศ. 2528) สตรีชาวซิมบับเว มีชื่อเสียงทางสังคมจากการเป็นอดีตคนรักของเจ้าชายแฮร์รีแห่งเวลส์ ช่วงปี พ.ศ. 2547 ถึง 2553
ประวัติ.
เชลซี อีวอน เดวี เกิดเมื่อวันที่ 13 ตุลาคม พ.ศ. 2528 ในเมืองบูลาวาโย ประเทศซิมบับเว เป็นบุตรของชาลส์ เดวี เกษตรกรซาฟารี กับเบเวอร์ลีย์ "เบฟ" เดวี อดีตนางงามโคคา-โคลาโรดีเซีย มีพี่ชายชื่อฌอน เดวี และน้องชายชื่อจอร์จ เดวี 
มีการรายงานว่าครอบครัวของเดวีมีความสัมพันธ์กับประธานาธิบดี โรเบิร์ต มูกาเบ นายเดวีกล่าวกับนักข่าวว่าความสัมพันธ์ระหว่างบุตรสาวกับเจ้าชายแฮร์รีทำให้ "น้ำท่วมขยะ" (a spate of rubbish) ตีพิมพ์เรื่องในครอบครัวออกมาทางสื่อ ส่วนความสัมพันธ์กับรัฐบาลนั้น เขากล่าวในหนังสือพิมพ์ "เดอะเดลีเทเลกราฟ" (The Daily Telegraph) ว่า "ผมทำธุรกิจของผม ไม่เกี่ยวกับการเมืองแต่อย่างใด" เชลซี เดวี เติบโตขึ้นในไร่ของครอบครัวในแถบเลมโกซาฟารี
เดือนกันยายน พ.ศ. 2550 เดวีได้ย้ายไปยังอังกฤษเพื่อใกล้ชิดกับเจ้าชายแฮร์รีซึ่งคบหากัน และเข้าศึกษาต่อด้านกฎหมายที่มหาวิทยาลัยลีดส์ ทั้งคู่ปราฏตนต่อสาธารณชนบ่อยครั้งตลอดระยะเวลาที่คบหากัน
หลังจากที่ทั้งสองเลิกรากัน เดวีได้กลับไปยังแอฟริกา ก่อนที่จะกลับมาร่วมพระราชพิธีเสกสมรสระหว่างเจ้าชายวิลเลียมกับแคเธอริน มิดเดิลตันในอีกหลายเดือนต่อมา และเริ่มงานของเธอที่สำนักกฎหมายลอนดอน
หน้าที่การงาน.
เดือนธันวาคม พ.ศ. 2551 เดวี เข้าฝึกงานที่ฟาร์เรอร์แอนด์คอมพานี (Farrer & Company) มีรายงานว่าเธอคาดหวังที่จะมีตำแหน่งที่ถาวรในบริษัท และในปีต่อมา เดวีได้เปลี่ยนไปฝึกงานเป็นล่ามให้กับบริษัทอัลเลนแอนด์โอวารี (Allen & Overy)
ความสัมพันธ์กับเจ้าชายแฮร์รี.
เดวีได้ให้คำอธิบายความสัมพันธ์ที่ "ป่วน" (turbulent) กับเจ้าชายแฮร์รี พระโอรสองค์เล็กในเจ้าชายชาลส์ กับเจ้าหญิงไดอานาแห่งเวลส์ ซึ่งเริ่มต้นขึ้นในปี พ.ศ. 2547 ขณะที่เธอยังเป็นนักเรียนประจำที่โรงเรียนสโตว์ ก่อนที่จะยุติความสัมพันธ์ลงอย่างถาวรในปี พ.ศ. 2553 หลังจากที่ทั้งสองรัก ๆ เลิก ๆ กันหลายครา เดวีได้ประกาศยุติความสัมพันธ์ผ่านทางเฟซบุ๊กในปีต่อมา ทั้งนี้มีข่าวลือว่าทั้งสองจะกลับมาคืนดีกันอีกครั้งหนึ่ง เจ้าชายแฮร์รีได้กล่าวต่อสาธารณชนว่าพระองค์ "โสดร้อยเปอร์เซนต์" (100 percent single) ซึ่งเผยให้เห็นว่าพระองค์ก็ไม่มีเวลาสำหรับความสัมพันธ์ใด ๆ หลังงานพระราชพิธีเสกสมรสระหว่างเจ้าชายวิลเลียมกับแคเธอริน มิดเดิลตัน เมื่อวันที่ 29 สิงหาคม พ.ศ. 2554 เดวีได้กล่าวว่าเธอจะไม่เสกสมรสกับเจ้าชายแฮร์รี เพราะว่า "มันไม่ใช่ชีวิตของฉัน" (It's not a life for me)
พ.ศ. 2561 เดวีได้รับเชิญไปในพระราชพิธีเสกสมรสของเจ้าชายแฮร์รีกับเมแกน มาร์เกิล